Zein da gustokoen duzun nanoipuina? | Eibarko euskara\nZein da gustokoen duzun nanoipuina?\nIrakurri 200 karaktere edo gutxiagoko ipuintxo hauek eta eman botoa gehien gustatu zaizunari\nElkarren ondoan eseri ziren. Segundo batzuk aski maitemintzeko. Hitzik ez; begiradak eta irribarrea nahiko. Eskutik helduta, aspaldiko bikotea bailiran atera ziren bagoitik. Ohiko trena galdu izanak betiko batu zituen Ane eta Noa.\n1% (5 botu)\nUrte luzeak eman zituen bikotekidearen maitasunean preso, baina gurutze-bidea amaitzear zen. Ezagutu berri zuen lagunak zabaldu zizkion begiak: maitasuna barik, mendekotasuna zen. Watsap bidezko agurra; ez zuen gehiago merezi.\n0% (Boto 1)\nDO, RE, MI entzuteak alaitu egiten zuen; FA, SOL, LA aditzeak dardarizoa eragin. SI notak, berriz, hunkitu. Ukeleleari ateratako soinu horiek barreneraino iritsi eta barruak husten ere laguntzen zioten. Osagarri bezain sendagarri.\nBart gauean zuekin ametsetan egin nuen, nagusitan nolakoak izango zareten ikusten zintuztedan. Zein azkar pasa den hamarkada hau! Amatasunak utzitako aztarnak gorputzean daramatzat eta behin izan nintzenaren arrastorik ez. Nor naiz? Ni neu.\n31% (158 botu)\nNik EZ esan nien, Haiek BAI ulertu nahi izan zuten. Nik ASKI DA erregutu nien, Haiek SEGI GOGOR ulertu nahi izan zuten. Haiei ERRUGABE esan zieten, Nik ERRUDUN ulertu nahi izan nuen...ZERRI BASATIAK!!!\n1% (4 botu)\nTxanogorritxo dut ezizena eta ezin naiz joan amonaren etxera otsoak leku guztietan daudelako. Amonak segurtasun alarma dauka, baina ez larrialdi zerbitzurik, ezta WiFirik ere. Horregatik UPS bitartez bidaliko diot nire maitasuna.\nBehin, gau osoa ia lorik egin gabe pasatu nuen, bueltak ematen. Esnatu nintzenean dena hankaz gora zegoen, ebasleak bitxiak lapurtu zizkidan. Hau bai amets gaiztoa!\nBa ziren bi nekazari, beti elkarri irabazi nahian. Apustuak eginez beti galtzen zuen ahula zenak. Baserria baino ez zeukan eta azken apustuan jokatu zuen. Bere bizitzan lehen aldiz irabazi zuen hartan.\nEstatua txikitu nahi izatea leporatzen zaie kataluiniarrei. Salatzaileak, aldiz, hitzik partekatu gabe; amen: zu hor eta ni hemen. Aitonak zioen bezalaxe: bururik ez eta txapela nahi.\nZoriontsu bizi zen, inongo arazorik gabe, dena zoragarria zela pentsatzen zuen. Baina bizitzak ustekabea zeukan beretzat, aitaren heriotza heldu eta bat-batean beste mundu batean zegoela ohartu zen.\n0% (2 botu)\nIrten zen karakola kalera. Bere karrozeria tailerrean konpontzen zegoenez, baretzat hartu zuten. Zelako negarrak egin zituen. Harrezkero, itxurak bost! Beraz, ez zuen tailer bat zapaldu ere egin.\nUdako oporretan, Extremadurako Guadalupe mendikatean geundela, zerutik bola berde erraldoi bat erortzen ikusi genuen. Zerua berde-berde jarri zen. Bengala bat zelakoan, meteoritoa zen.\nR. barrura doa, kalean hotzegi. Norbait begira atzean. Burua biratu eta neska, berari so. Mahaira hurbildu eta neskaren oharra: "ez zaitut ezagutzen, maite zaitut". Kafea hoztu da neskaren zain.\nS.D. Eibarrek sare sozialetan bideoa argitaratu du Haurren Minbiziaren Egunarengatik. Ostiralean, Ipuruan, ohorezko sakea egin zuen minbizidun ume batek. Bertako batek baino gehiagok negar egin zuen.\nBergaran lanean nenbilela, bezero berezia nuen, ez ahazteko modukoa. Gaztainak nahi eta beti ehun eskatzen zuen. Ez pentsa edozein hartzen zuenik! Ondo aukeratutako ehun politenak hartzen zituen.\nHiru-lau urte nik, aitaren gainean etzanda, zeruan. Jendean hasi zen negarrez. Bertan egon nahi nuen baina izebak laga ez. Aita mimosoa zen. Ez dut haren argazkirik, atorrik... gogorapenak besterik ez.\nBehin norbaitek esan zidan: - "Begiak itxi, primeran ikusiko duzu..." - Isildu, ozenago hitz egingo duzu... - Ulertzen? Errealitatetik ihesi nenbilela, parez-pare ikutu nuen egiaren usaina.\nLarunbatero lez, zalditegira goaz. Zaldiak garbitu eta prestatuta, gainera igo eta pasiatzera. Pasiara liluragarria da. Atzean arnasa somatzen dugu. Zezen beltz-beltzarena. Trostan desagertzen gara.\nAndrezale amorratua zen, baina emandako hitza betetzen zuen. Emazteari zin egin zion betikoz maite izango zuela. Egunsentiak besarkatuta aurkitu zituen. Gorpuak, hotzak.\n"Ea noiz goazen Arrateko elizara berriz" Baina utzikeriagatik beste udaberri bat igarotzen zen joan gabe. Barkatu berandutzea ama, eta eskua zabalduz hatzen artetik zure errautsak erortzen uzten ditut Ama Birjiñaren oinetan.\nBazihoan behin ipuin txiki bat ipuin jaioberriari eskuz elkarri. Bide erdian jaioberriari otu zitzaion itauna. Noraino? Ilargiraino. Zergatik? Handia da argia, luzea bidaia. Eta barretxo bat isotu zitzaion jaioberbatiari.\nOhituren katea itsua apurtzean soilik izan nuen aukera inoiz inork altxatu gebeko ke beltzezko hesia gaindituz zentzumenen landara atera, lore pozoitsuen lurrina arnastu eta bizitza maitatzen hasteko.\nEkaitzak argiak itzali ditu. Bakardade ilunean hiria zeharkatzen ari naiz beldur barik, ilargiaren eraginez nire itzala nirekin doa eta. Arnasa moztu zait gaur ilberri dagoela konturatu naizenean.\n1% (3 botu)\nGau ilun batean bakarrik noa etxera. Takoi-hotsa, ttipi-ttapa, bihotz taupadekin sinkronizatu dut urduritasuna baretzeko asmoz. Odola izoztu zait zapatilak daramatzadala konturatzean.\nGoizero zure berotasunak pizten nau. Harresi guztiak jausten zaizkit laztantzen nauzunean. Zure edertasunak desarmatzen nau. Gurea ez da amodio-historia, pasio-istorioa baizik.Sinadura, Ekilore\nHandik mende askotara etorri zirenek aztarna bakarrak topatu zituzten lurrean erdi ezkutatuta: bola bat zerura jaurtitzen zuen giza figura, eta EIBAR FT inskripzio enigmatikoa; eta hala eraman zuten bere planetara mundu ezezagun haren oroigarritzat.\nUrrunago joan nahi nuen, baina geldiarazi egiten ninduten: "kontuz, hortik ez". Urteak aurrera, libre naiz mundua trabarik gabe esploratzeko. Lastima gurasoak hemen ez egotea, ez nengokeen hiltzeko zorian amildegitik erortzen.\nNire alaba Coliseora joan zen magia-ikuskizun batera. Magoaren txapeletik untxi bat agertu zen, eta ihes egin zuen. Magoak ezin zuen untxia harrapatu. Azkenean, denak barrez lehertzen, untxia harrapatzen.\n1% (7 botu)\nEsaten zenuen maitasunagatik ematen zenidala masailekoa, maitasunagatik heltzen lepotik, bultzatzen lurrera, jotzen ostikoz, egiten iseka. Ez baneki bezala zein hitz ederrak diren arnasa, eskutik, aurrera, larrua eta irribarre.\nTxikitan maniatikoa nintzela, behin eta berriz garbitzen nituen eskuak. Amak errieta egiten zidan Afrikan ez zuten ura xahutzen nuelako. Orain bertan bizi naiz boluntario, eta oraindik ezin izan dut nire kontzientzia zuria garbitu.\nEskailera mekanikoetan igo naiz. Inor ez da itzuli goitik. Egin behar dut. Bizitza atzean utzi. Amaieran ate bat dago. Ireki egin da. Eta orduan pentsatu dut: "Egongo al da San Blas opilik beste aldean?"\n2018ko Sagardo Eguna. Udaletxe ondoan ezagutu zintudan. "Txotx!" Begiradak, txantxak, musuak. "Bixar arte!" zure edalontzia oraindik etxean daukat. Ezpainetako gorriaren marka marroitzen hasi da.\n56% (288 botu)\nBehin joan nintzen mendira. Ikusi nuen zuhaitz bat, ederra, sagarrekin. Hartu nuen bat jateko, eta belar artean lore bat ikusi nuen. Sagar-mutxikina lurrera bota nuen. Ea ba!\nNire amama orain dela aste bat azokara joan zen eta handik txori bat ekarri zuen. Zuek pentsatuko duzue nahi duzuena, baina txoriak eta nik egunero hitz egiten dugu. Batzuetan, euskaraz, eta beste batzuetan, txioka.\nTeoria absurdoa zeukan: Egunkariak Errealeko zale gazte eta lerdenen argazkiak ekartzen zituela, eta Eibarkoen artean zale, lodi, zarpail edo zatarrak besterik ez. Horregatik, gure argazkia atera zutenean, zer pentsatua eman zidan.\nBala zulotik pasa zen. A ze kontraesana! Bete betean asmatu du, baina itua gure laguna zen. Jolastea baino ez genuen nahi. Kargatuta zegoen. Nork uzten du eskopeta ume baten eskura? Amesgaiztoa hasten da.\nGogoan izan esaldi hau: 8 urte 200 karakteretan hilko da. Jolasten aurkitu genuen. A ze ilusioa! Ezkutatu eta tiro egingo dizut. Horrela 200 metro distantzia izan zen eta 8 hil bitarteko segundoak.\nBerbetan. - Zer zabiltza? - Bihotz taupadak entzuten. - Zureak? - Ez! Kar, kar, kar! Nik ez dut bihotzik. - Orduan, norena? - Edonorena, noski! - Zergatik? - Nora joan behar dudan jakiteko. - Nor zara ba? - Heriotza.\nBi lagun kafea hartzen ari ziren tabernan, eta zer egiten zuten erretiratu ondoren kontatzen ari ziren. Batek mandatuak egiten zituela, besteak, Joxepek arabe ikasten zuela. Lagunak zaila zela esan zion. Ez, erraza da, ARABE aquí, ARABE allá... je!!\nOporretan Sardinian egon nintzen. Hiri batean kotxea galdu genuen. Carabinieriak topatzean "gure italieraz" arazoa azaldu genien. Google-mapekin kotxea aurkitu eta patruila-autoan eraman gintuzten.\nAspaldi nire lagunak eskua ebaki zuen. Odoletan hasi zen, eten barik. Horrela, ospitalera joan ginen. Denbora luzea egin zuen. Azkenean irten zen momia bezala. Hain larria izan da? Ez, artaziak ez dituzte topatu, horregatik benda guztia lotu didate.\nTxikitan Kalamuara joaten ginen eta gure osabak pezeta bana ematen zigun euskaraz egiten bagenuen. Gogoratzen dut han esaten zigula: "Euskal Herri nirea ezin dut maite, baina non biziko naiz zugandik aparte"


Atxagak Euskal Hiria metafora literarioa bota zuen Salzburgoko adar moduan putzura eta hondotik, kristalez disdiratsu moduan aterako genuela irudikatu zuen. Ez da hori gertatu. Euskal geografiak, beren gizarte konplexutasunean eta aniztasunean ulertu eta gauzatu behar genuen metafora ez dugu gauzatu. Ez gara gai izan kategoria sozio-ekonomiko eta politiko-instituzional zabalak epe luzeetan prospektibaz eraikitzeko. Hika-mikak eta epe-motzak agintzen du euskal politikan eta horren kudeaketa kategoria kontrajarrien paralisian kateatutako mataza da.\nAtxagak ez, baina agian Sarrionandiak bidea ireki digu aspaldi ordea: #HanIzanikHonaNaiz. Lurraldea, barruko eta kanpoko dinamikek osatzen dutenean, kontraesanak azaleratuz onartu beharrean dira, gureak, norberarenak eta besteenak. Globalizazioaren aroan beraz, zein da “euskal” adierak jokatu beharko lukeen rol-a? Zein bestalde “euskal” adierak mundu globalari egin beharko lioken ekarpena? Eta bien bitartean, nola eratu nazioartearekin batera euskal adiera eguneratu bat, hurrengo bost urteetako erronkei aurre egiteko? Horretarako, zein lurralde estrategia translokal bideratu? Alegia, pertsonen arteko lurraldetasun global eta lokalen hibridotasunean autoeratzen diren sareen bidez? Zein da euskal erakundeak erronka hauen aurrean duten kokalekua eta beraien egungo lanaren islada? Posible al dugu, baita ere, lurraldegintza dinamiko baten estrategia eta politikak herri mailan definitzerako orduan, ekintzaileak (pertsonak) erakundeen estankamentuaren biktima baino suspertzaile bilakatzea? Ezkuizkribu honen hipotesiak, Euskal Herria, ez soilik Estatu Espainiar eta Frantsesaren eskema zaharkituen ondorioz bakarrik, baizik eta bere baitan, garatu dituen inertzia asko direla eta; bere lurralde politika eta estrategietan inflexio puntu bat behar duela sostengatzen du haseratik. Horretarako galderak erantzunak baino gehiago proposatuz.\nEuskal geografiak, barru nahiz kanpokoak, abagune estrategiko garbi batean daude. Keating-ek dion moduan (2001, 2005, 2009), Globalizazio eta Europear integrazioaren ondorioz, Estatu-Nazioen barruan postabertzaletasun baten biziberritze bat areagotzen ari baita. Lurraldeak beraien bidea hartzen ari dira. Baina bide guztiak ez dira berdinak eta ez dituzte emaitza berdinak izanen. Hor, Gizarte Berrikuntzaren ekarpena ezinbestekoa da, prozesu demokratiko horiek estrategikoki ikertu, behatu eta aurrez prestatu ditzagun. Eskuizkribuan autoreak, Euskal Herria www.cityregions.org proiektuan ikertzen diren gainontzeko 7 Hiri-Eskualde diren lurraldeekin alderatzen ditu: Dublin, Portland, Oresund, Islandia, Liverpool/Manchester, Eskozia eta Katalunia. Lurralde bakoitzak bere berezitasunak eta baita bere estrategia eta politikak izanik. Helburua, Euskal Herria bera erlatibizatzea da.\nBere burua besteen bidez defini dezan aurrerantza begira, eta ez noski Estatu Espainiar eta Frantsesaren baldintzagai administratibo-politikoen eta koordenada cul de sac etengabeetan. Hori iragana beharko luke izan.\nNola ikusten da Euskal Herria kanpotik? Eta barrutik ere bizi eta sentitzen dutenek, zer ikusten dute? Zer egin hemendik aurrera? Argi dago, geopolitika eta geoestrategia berri baten atezuan dagoela mundua baina baita ere Euskal Herria. Nola aprobetxatu abagunea, izatera iritsi nahi duen Komunitate Nazionala izatera iristeko? Faktore batzuk eman dira, Lurralde Estrategia TransLoKal berriak eskatzen dituenak. Besteak beste abagune berri hau honako faktoreak definitituta etorri da: ETAren borroka armatuaren amaiera, normalizazio politiko eta bake prozesu baten balizko egoera, zatiketa administratibo erreala, Estatu Espainiarraren eredu sozio-ekonomiko eta territorialaren porrota, Estatu-Nazioen eredu zaharkitua, konstituziogintza berri baten beharra, hiri-eskualdeen unitate geografikoen gailentzea, migrazio mugimenduen garrantzia, iraganeko oinaz eta gamboa inertzia kulturalen perpetuazioa, eredu ekonomiko postkrisi jasangarri eta sozialki orekatu baten beharra, etab. Hauek guztiek, Euskal Herriaren lurraldetasunerako galderak sortu beharko lituzkete. Baina ez erantzun teoriko bat emateko bueltan. Baizik eta hain beharrezkoa dugun policy-making kultura politiko eta demokratiko bat gizarteratzeko. Horrexegatik, zubigintzan oinarritutako eztabaida eta kultura politiko berri bat behar du Euskal Herriak, eskuizkribu honen arabera. Zubigintzan eta akordioetan oinarrituko den Politika PostIndependentista moderno, eguneratu eta nazioartearekin etengabeko loturak dituena.\nIzan ere, aztertzen diren beste lurraldeetan, guztiek dute amankomunean zerbait: guztiak dira Hiri-eskualdeak. Alegia, guztiek garatzen dituzte beraien erabakitze eskubidea edo lurraldetasun subjektiboa lantzeko estrategia eta lurralde politikak. Horretan ez dago ezberdintasunik. Euskal Herriak, zentzu horretan, bidea bakarrik egin beharrean, bere prozesu demokratikoak ahalik eta Gizarte Berrikuntza altuenarekin egiteko prestatu beharko luke beste lurraldeekin trukatuz irakasgaiak. Horri deitzen zaio PostIndependentzia: biharko balizko lurralde independiente horren erabakitze-eskubidea gauzatzeko, lurralde estrategia eta politiken alorretik gaurtik prestatu, landu, aztertu, ikertu eta gizarteratzen joateko eszenarioa litzateke. Onartutzat ematen baita, independentzia edo devolution (OECD, 2001) prozesuak, prozesu demokratiko osoak direla, Europar Batasun eta mundu mailako lurraldeetan gertatzen ari den moduan. Hala ere, prestaketa lan horretan beste lurraldeak behatu, konektatu, benchmarking-a egin eta konparatzea ezinbestekoa da. Izan ere, Euskal Herriaren nazioarteko nortasuna ezin da autoidentifikazio batean soilik oinarritu. Beste lurraldeen errekonozimendua landu beharrean dago Euskal Herria datozen 5 urteotan. Balizkoak zaizkion estrategia eta politika TransLoKal zentzu horretan ezinbestekoak ditu. Alegia, bat, kanpora begira jartzea, barrukoarekin txertatuz oso modu sistematikoan eta bi, ekintzaile translokalei bere paper protagonista emanez, erakundeen dominantzia itsu eta geldoetatik at. Ekintzaileak aurretik joan behar dira, erakundeak babesa emanez, atzetik. Eta ez gertatzen dena, hain zuzen alderantzizkoa: erakundeak estaltzen duela, ekintzaile gutxi batzuen iniziatiba, guztia geldiaraziz, dinamismoa itzaliz, aldaketak oztopatuz, sistema itoz.\nLehenengo atalean, #HanIzanikHonaNaiz, autorea, Joseba Sarrionandiaren aiputik abiatzen da. Saiakera pertsonal esperientzial baten estiloarekin hasten da. Ardatza garbia da, zer da lurraldea eta zer litzateke euskal lurraldetasuna testuinguru geopolitiko eta geoestrategiko translokal batean.\nBigarren atalean, #HanIzanikHonaGara, autoreak postura pertsonala alboratu eta ikertzailearen rol-a hartzen du, saiakera zientifiko ekintzaile bat proposatuz.\nGalderak darabilzki, erantzun sortak proposatuz. Beti ere preskripzioa baino, eztabaida lerratzea delarik helburu bakarra. Ahalegin berezia egina dago, eztabaida sendo eta errigorezko bat irekitzeko. Atal hau lau azpiataletan dago banatua: Mapak, Izenak (& Izanak), Lurraldeak eta Estrategiak. Azpiatal bakoitza aldi berean lau zatitan banatzen da. Helburua, PostIndependentzia atalera iristea da, lehenago; Gizarte Berrikuntza Kritikoa, Smart City, Gu (& Besteak?) 8 lurraldeen konparaketa, Hiri-Eskualdeak, Komunitateak eta Translokalak azalduz, atzetik aurrera.


Dirulaguntza eskaerak Kultura Zerbitzuak emandako inprimakian aurkeztu behar dira eta epea 2021eko irailaren 15ean amaituko da.\nMendaroko Udalak Haur eta Gazteen Aisialdirako Begirale titulua euskaraz lortzeko ikastaroetarako dirulaguntzak emango ditu. Helburua da aisialdiko begirale titulua euskaraz lortzea sustatzea eta ikastaro hauek bultzatzea, betetzen duten funtzio soziala kontuan izanik.\nDirulaguntzen onuraduna izateko bete beharreko baldintzak dira honakoak: ezinbestekoa da Mendaron erroldatuta egotea ikastaroa hasi baino 12 hilabete lehenagotik eta Udalarekin eta Gizarte Segurantzarekin betebeharrak egunean izatea.\nBegirale izateko trebaketa ikastaroetan parte hartzeko, interesatuek 18 urtetik gora izan beharko dute, edo matrikuazio urtearen barruan bete beharko dituzte 18 urte, beti ere praktikak edo eskolak eskatutako bestelako zeregin osagarriak egiten hasi baino lehen.\nDirulaguntza eskaerak Kultura Zerbitzuak emandako inprimakian aurkeztu behar dira eta epea 2021eko irailaren 15ean amaituko da. Ondorengo dokumentazioa aurkeztu behar dute eskaria egin nahi dutenek: matrikularen ordainagiria, titulua edo bere ordezko ziurtagiria, erakunde publikoei egindako dirulaguntza eskaera eta dagoeneko jasotako dirulaguntzen gaineko zinpeko aitorpena. Eskaerak aurkezteko epea amaitu ondoren, Udaleko Kultura zerbitzuak aztertu ditu.


AHT | Page 2 | Angula Berria\nAHTri beste kolpe bat: Euskal Y-a isolaturik geratuko da, Frantziak konexioa baztertuko duelako\nsugorri argitaratua 1 / Api / 2015\nEH Bildu.- Frantziako gobernuak eskatutako txosten batek aurkako iritzia eman du Bordele-Tolosa eta Bordele-Dax tarteak eraikitzearen harira.\nGehiago irakurriAHTri beste kolpe bat: Euskal Y-a isolaturik geratuko da, Frantziak konexioa baztertuko duelako -ri buruz\nGehiago irakurriEuropako Batzordeak berretsi du Euskal Y-ak ez duela dirurik jasoko errentagarritasun txostenik aurkeztu ezean -ri buruz\nMugitu! Kursaalen Urkullu-ko AHT-aren alde diskurtsoa eteten du\nZKA argitaratua 7 / Aza / 2014\nAHT Gelditu! Elkarlanak deituta protesta egin dute hamarnaka lagunek Kursaalen AHT eta proiektu txikitzaileak gelditzea eskatzeko. Mugitu! Mugimenduko kideek Urkullu lehendakariaren hitza-hartzea eten dute bestalde.\nGehiago irakurriMugitu! Kursaalen Urkullu-ko AHT-aren alde diskurtsoa eteten du -ri buruz\nAuzitegi Gorenaren Tartaka AHT-aren kontrako sententziaren aurrean\nAuzitegi Goren espainiarrak Barcina tartakatzeagatik epaituriko lau pertsonen aurkako epaia berretsi eta gero, Mugitu! Mugimenduak, hauxe adierazi nahi du:\nGehiago irakurriAuzitegi Gorenaren Tartaka AHT-aren kontrako sententziaren aurrean -ri buruz\nKronika: AHTren aurkako kalejira Donostian\nsugorri argitaratua 29 / Abu / 2014\nMugitu! Mugimendua.- Mugitu! Mugimenduak deituta, hamarnaka lagunek AHTren aurkako protesta-kalejira egin zuten ostegunean Donostian Jaurlaritzak Miramar jauregian ospatu ohi duen urteko lehen gobernu-kontseiluaren aurrean azpiegitura xahutzaile eta txikitzaile horrekiko arbuioa adieratzeko.\nGehiago irakurriKronika: AHTren aurkako kalejira Donostian -ri buruz\nAbuztuak 28, AHTren aurkako protesta Jaurlaritzaren Miramarreko Gobernu Kontseiluaren aurrean\nsugorri argitaratua 26 / Abu / 2014\nOsteguna, Abuztua 28, 2014 - 11:00\nDonostiako Bulebarreko kioskoa\nMugitu! Mugimendua.- Datorren ostegunean, abuztuak 28, AHTren aurkako protesta-kalejira deitu du Mugitu! Mugimenduak Donostian, hain zuzen ere Jaurlaritzak Miramar jauregian ospatu ohi duen urteko lehen gobernu-kontseiluaren aurrean azpiegitura xahutzaile eta txikitzaile horrekiko arbuioa adieratzeko.\nGehiago irakurriAbuztuak 28, AHTren aurkako protesta Jaurlaritzaren Miramarreko Gobernu Kontseiluaren aurrean -ri buruz


Tió de Nadal - Wikipedia, entziklopedia askea.\nTió de Nadal (beste izendapen batzuk: Tió, Tronc de Nadal, Soca, Xoca edo Tronca) Kataluniako mitologiako pertsonai bat da, Eguberrietakoa. Katalunian oso barneratua dagoen ohitura hau Okzitanian (Cachafuòc edo Soc de Nadal) eta Aragoin (Tronca de Nadal edo Toza) ere badago.\nTió de Nadal delakoa.\nAtzealdetik hustutako enbor aurpegidun bat da, burualdean barretina (katalanen txapela tradizionala) duena, eta manta batez estalia dagoena.\n4 Tióren abestia\n6 Non ospatzen da?\nAbenduan zehar, enborrari jateko eta edateko ematen diote, gero gustuko opariak eman ditzan. Tiók, gauean, ematen diotena jaten du. Gabon gauean katalanek enborrari makilakadak ematen dizkiote, “Tió-ren kanta”abesten duten bitartean. Abestian enbor magikoari opariak emateko eskatzen diote. Gau horretan Tiók, umeekin pozik badago, opariak aterako ditu. Opari hauek gozokiak izan ohi dira; normalean turroia edo barkilloak (katalanez: neules).\nTió hasieran etxeko tximinian erretzen zen enborra zen, bertan bizi zen familiari beroa eta argia “oparitzen” ziolarik, Eguberria ondo pasatzeko. Denborarekin ideia hau gauzatuz joan da; eta gaur egun enborrak argia eta beroa oparitu ordez, gozokiak eta Eguberri ospakizunerako erabiltzen diren opariak ematen ditu.\nKataluniako masia batean, hainbat mutiko egongelan berotzen ari ziren. Bat-batean, tximiniaren barnealdetik ahots bat entzun zuten:\n-Ai banoala, jaisten naizela!\nMutikoek ausartarena eginez jaisteko esan zioten. Orduan tximiniatik Tió lodi bat erori zen. Horren jarraian beste bat. Eta horrela bost aldiz. Mutikoek bost tióak tximiniatik atera zituzten. Orduan bost tióak elkartu egin ziren enbor itsurako agure bat sortuz. Zaharrak masiako jabeari altxor baten kokalekua adierazi zion, eta altxor hori hurrengo egunean baserriko atean joko zuen eskaleari eman beharko ziola adierazi zion.\nKanta hau umeentzat egina denez, oso oroiterraza da. Gaur egun bertsio ugari daude, baina erabilienak hauek dira:\n« Caga tió\n« Tió, tió,\nde aquell tant bó,\ni si no en tens prou,\ncaga un ou!\nAragoian abesti desberdinak ezagutzen dira. Hau ezagunena:\n« Güen Tizón, güen Barón\nque Dios mantenga a paz en ista casa\ny en toz os que i son\nNon ospatzen da?Aldatu\nKatalunian ez ezik, Aragoin ere ospatzen da ohitura hau. Okzitanian ere bada jendea, Tió ospatzen duena, nahiz eta han Cachaufuòc edo Tronca de Nadal deitu.\n↑ Egile Batzuk. La Navidad en Aragón. CAI bilduma 100 (9. zk.), Zaragoza, 1998.\n(Katalanez) Tió de Nadal feste.org webgunean\nMultimedia: Tió de Nadal\nAzken aldaketa 6 urria 2020(e)an, 19:13(e)tan\nOrriaren azken aldaketa: 6 urria 2020, 19:13.


Robert Owen - Wikipedia, entziklopedia askea.\nRobert Owen (Newtown, Gales, 1771ko maiatzaren 14 - 1858ko azaroaren 17a) enpresaburu eta gizarte-ekintzaile bat izan zen, sozialismoaren eta kooperatiba-mugimenduaren aitzindaria izateagatik ezaguna. Gaztetan, New Lanark izeneko ehungintza-enpresa buru bihurtzen da eta bertako langileen egoera tamalgarriaz kezkaturik, hainbat erreforma egiten ditu beraien egoera hobetzeko, lan-ordutegiak arinduz eta lanpostu garbitasun eta segurtasun neurriak hobetzen. Geroago, eskola-sistema publikoaren bultzatzailea da. Bere ideia aurrerakoiak Europa osora zabaldu eta berak asmatutako "8 ordu lanean, 8 ordu aisian, 8 ordu atsedenean" leloa Lehen Internazionalaren eslogan bihurtzen da. Estatu Batuetan New Harmony komunitate utopikoa sortzen du, gerora porrot egingo zuena. Euren kabuz kudeatu eta jabetza pribaturik gabeko komunitateen sustatzailea ere izan zen eta horregatik kooperatiben sortzailetzat jotzen dute zenbaitek. Beste zenbaiten iritziz, kudeatzaile arrakastatsu, filantropo, paternalista eta gizarte-erreformatzaile bat besterik ez zen izan, pentsamendu nahiz teoria sakonik gabekoa.\nDrenewydd, 1771ko maiatzaren 14a\nDrenewydd, 1858ko azaroaren 17a (87 urte)\nRobert Dale Owen (en)\nDavid Dale Owen (en)\nConstance Faunt Le Roy Runcie (en) (biloba)\nekintzailea, ekonomialaria, filantropoa, politikaria, filosofoa, trapuketaria eta socialist (en)\nBehean New Lanarkeko biztanleei egindako txosten baten zati bat agertzen da. Bera zuzendari zen fabrikaren inguruan sortu zuten hirian, 1816an idatzi zituen honakoak:\n« Sistema berriak oinarrian dituen printzipioek gizakiari gaitasuna emango diote guk eta gure aurrekoek bizi izan ditugun gaitz eta miseriei aurre egiteko hurrengo belaunaldietan (...). Ezjakintasuna amaituko da; grina txarrak indartzea galaraziko da; gizatasuna eta karitatea nagusituko dira; pobrezia ez da ezagutuko; gizaki bakoitzaren interesa munduko gizaki guztien interesei estu lotuta egongo da. Ez da kontrakotasunik egongo gizakien nahi eta gogoen artean.Gizartea osatzen duten guztiek neurriz eta giza legez jokatzea izango dute ezaugarri (...). Besteei kalterik egin gabe, bakoitzak bere erosotasun, ongizate eta zorionerako lagungarri duen guztia eduki ahal izango du (...). Denborarekikn, halako ezaugarridun elkarteak sortuko dira. »\nHaurren lana GalesenAldatu\n« Gaur egun haurrek etenik gabe lan egin behar izaten dute, soil-soilik iraun ahal izateko: ez dakite zer diren kalterik gabeko dibertimendu osasuntsu eta zentzudunak; ez dute astirik nahi dutena egiteko, lehen hartara ohituta bazeuden ere. Ez dakite zer den aisialdia, lana etetea zer den baino ez baitakite. Egoera berean dauden beste haur batzuk dituzte inguruan; eta haurtzarotik gaztarora igarotzen direnean, pixkanaka-pixkanaka drogen eta mozkorkeriaren plazerei ekiten diete, gizonek batik bat; baina baita emakumeek ere. Eguneroko lan gogorrak, ohitura onik ezak eta burua hutsik izateak horretarako prestatu ditu, hain zuzen ere. »\nRobert Owen, Ekoizpen-sistemaren eraginei buruzko oharrak, 1815\nEstatu Batuetan New Harmony komunitate utopikoa porrot egin arren, inoiz ez zituen galdu bere itxaropenak, keskak ezta bere ametsak behean idatzi zuen moduan:\n« Sistema honetan, nagiek, balio ez dutenek eta biziotsuek gobernatzen dute munduko biztanleria; aitzitik, balio dutenek eta benetako bertutetsuek (...) aurrekoen irainak eta zapalkuntza jazan behar dituzte (...).\nLangileok, zientzia -eta aberastasun- ekoizleok, eta gizarterako baliagarriak diren gauza guztion ekoizleok: batu itzazue orain zuen indarrak, gizakiontzat bidezko bizimodua sortzeko; Estatu berri bat sortzeko, lehia bakarra gizakiontzat zoriontasun gehien nork sor dezakeen izango duena.\nRobert Owenen hitzaldia, 1834ko martxoa


Diberti dantza kale antzerkia, ostiral honetan - ORDIZIAKO UDALA\nOstiral honetan, hilak 11, Deabru Beltzak taldeak "Diberti-dantza" kale antzerki familiarra aurkeztuko du Urdaneta Ikastetxeko patioan; sarrera dohan eta edukiera mugatua. Emanaldia Udaleko Kultura sailak antolatzen du eta Eusko Jaurlaritzako Kultura Sailak babestutako "Kale Antzerkia Bultzatuz" programaren barruan egiten da.\nMusika, jolas eta dantzekin osatutako formula berriarekin Deabru Beltzak taldekoek buruz behera jarriko dute Urdaneta ikastetxeko patioa. Diberti-dantza-ri esker, gurasoek eta haurrek bat egingo dute dibertsioaren zurrunbiloan. 0-99 urte bitarteko edozeinentzako, ezin hobea.\n1996an sortu zuten Deabru Beltzak konpainia eta Bilboko Iturrialde auzoan du egoitza. Kaleko antzerkia egiten duten euskal konpainien artean nabarmentzen da “Deabru Beltzak” eta nazioarteko proiekzio handia du. 22 urte hauetan konpainiak 3000 emanalditik gora eskaini ditu mundu guztiko 35 herrialde baino gehiagotan.\nEuskal Herriko hainbat antzerki taldetik zentozen aktoreek sortu zuten1996an Deabru Beltzak kale antzerkia. Bilboko Iturrialde auzoan du egoitza. Kaleko antzerkia egiten duten euskal konpainien artean nabarmentzen da “Deabru Beltzak” eta nazioarteko proiekzio handia du Sortu zenetik 10 antzezlan aurkeztu dituzte, hoiekin 3.000 ekitaldi eginez, 80 aldiz enkargatu dizkiete ekimen berezien antolakuntza, 50 hiritako jaien zuzendaritza artistikoa egin dute, munduko 35 talderekin egon dira elkar lanean eta gaur egun ondoko erankundeekin kolaboratzen dute: Eusko Jaurlaritza, Ministerio Español de Educación, Cultura y Deporte, Bilbao Udaleko Kultura Saila, Gouvernement du Québec, Le Moulin Fondu, Le Forneau, Leioako Umore Azoka, Fest’Arts Libourne, Fira de Teatre al Carrer de Tàrrega, Arriola Kultur Aretoa, Chalon dans la Rue, Lekeitioko Nazioarteko Kale Antzerki Jaialdia, Portal 71 producciones culturales, Bizkaiko Foru Aldundia…etc 5 kontinente eta 35 herrialde baino gehiagotan egin dute lan, Euskal Herriko talderik nazioartekoena bilakatuz.\nEmanaldian hainbat arau bete beharko dituzte ikusleek:\nLeku mugatuak izango dira , indarrean dagoen araudiaren arabera


Customizer Skins / Wraps / Decals | Customize Gadgets »#BeDIFFERENT - GeekColor.com\nCustomizer Skins / Wraps / Decals\nEspresatu zuk zeuk diseinatutako larruekin. Pertsonalizatu eta babestu zure gadget-arekin ereduarekin.\nArakatu aukerak eta egin zurea!\nGehitu zure gustu pertsonala zure eguneroko gailu elektronikoetara. Erraz kargatu zure irudiak eta egin pertsonalizatutako gailuaren babesa edo teknologiako opari pertsonalizatu berezia. Irudi gogoangarria edo jatorrizko irudia den ala ez adierazten du, zure estiloa eta pasioa erakusteko.\nEkarri zure sormen ideiak bizia, gure azala pertsonalizatzaileekin. Smartphone pertsonalizatuak, ordenagailuak, tabletak, joko kontsolak ... behar duzun gailurako azala diseinatu. Sortu zure teknologia osagarri pertsonalizatuak orain.\nBEHAR DITU zure larruazala orain


Fagorren Garagartzako gune izandakoa berrituko du Pulsar Krean enpresak - Debagoiena - Goiena.eus\nFagorren Garagartzako gune izandakoa berrituko du Pulsar Krean enpresak\nMirari Altube 2019-11-04 16:55\nPulsar Properties eta LKS-Krean Taldeak bat egin dute Pulsar Krean enpresa sortzeko, eta horrek, Garagartza auzoan Fagorrek izan zuen industria-gunea berreskuratuko du Mondragon Industrial & Logistic Park izenarekin. 10 milioi euroko inbertsioa egin eta lanak 2020an bukatuko dituztela iragarri dute.\nGune horrek 114.240 metro koadro ditu eta hiru eraikin –bi industria-nabe eta bulegoei dagokiena hirugarrena–; horiek beste industria erabilera bat izan dezaten Pulsar Krean enpresak berritu egingo ditu.\nEraikin horiek Ekimen Berri Kudeaketa S.L.U. enpresarenak dira. Izan ere, 2011n, Fagor Etxetresnakek laga egin zizkion bi industria-gune 55 milioi euroren truke, eta diru hori erabili zuen Fagorrek zorra amortizatzeko. Era berean, industria-gune horien errenta-hitzarmena sinatu zuen Fagorrek Ekimen Berri Kudeaketarekin zazpi urtetarako eta horiek pasatakoan erosteko aukera zabalik utzi.\nHiru eraikin, 57.300 metro koadro\nPulsar Kreanek, orain, hiru eraikinak salgai jarriko ditu edo errentan eman, eta horien gaineko xehetasunak eman dituzte: lehenengo eraikinak 23.950 metro koadro ditu, horietatik 3.400 metro koadro bulegoei eta zerbitzuei dagokie eta 27 gune eta bederatzi sarbide ditu; bigarrenak, 30.600 metro koadro, horietatik 1.400 bulegoak eta zerbitzuak, 30 gune eta zortzi sarbide; eta hirugarren eraikinak 2.700 metro koadro ditu, guztiak bulegoak. Inguruan, gainera, 620 aparkaleku daude.\nPulsar Krean enpresaren esanetan lantegi bat berreskuratzeko modurik onena gune hori berriro ere lantegi izatea da, edo behintzat produkzioari lotuta egotea. Eta dioenez, dagoeneko garatuta dauden lurzoruak aprobetxatzea jasangarritasunaren eta smart cities diseinuaren baitan dago. Hain zuzen industria-guneak eta logistikoak garatzen ditu Pulsar Krean enpresak, eta horiek berreskuratzen dihardu erabilera berria emateko.


Asunción Klinikako Odontologia Zerbitzuko Amaia Arbillaga odontologak "Ahoko higienea: osasuna hortz-haginetan" online hitzaldia eskainiko du asteazkenean, otsailaren 24an, 18:00etan, zentroko sare sozialen bidez, Osasuna Etxean kanpainaren barruan. Zentro tolosarrak pazienteak ahaldundu nahi ditu, ohitura osasungarriak eta osasun-ezagutza zabalduz, bere espezialista eta profesionalen bitartez. Aukera hau aprobetxatu nahi izan dugu berarekin elkarrizketa bat izateko: zergatik garbitu behar ditugu hortzak? Zein da zepilorik onena garbiketa egiteko? Nola kendu beldurra? Hona hemen erantzunak bere hitzetan:\nZergatik garbitu behar ditugu hortzak?\nHortzak garbitzea oso garrantzitsua da osasunarentzako. Ahoko gaixotasunak ekiditeko ahoan fisiologikoak diren bakteria asko bizi dira beharrezkoak direnak; bai listuan, baita mingain eta hortzetan ere. Baina garbiketa egokia ez denean, bakteria hauek hortzetan eta mingainean gelditzen diren elikagaiak azidoetan eraldatu eta azido hauek pixkanaka hortzei erasotzen diete, txantxarra eraginez, beste hainbat gaixotasunen artean.\nZer egin behar dut aho osasuntsua izateko?\nAhoa osasuntsua izateko garrantzitsuena higienea dela esango genuke. Baina horrekin batera ere hartzen ditugun elikagaiek eta edariek ere garrantzi handia dute. Neurri handi batean, azukrea duten elikagai eta edariak dira kaltegarrienak; baina 2 horien artean, edariak izango litzateke okerrenak, horiek hortzen leku guztietan geratzen baitira, esmaltean itsatsia gelditzen direlarik.\nZeintzuk dira ahoko gaixotasun ohikoenak?\nAlde batetik txantxarra. Hortzen esmaltean (kanpoko azalean) geratzen diren elikagaiak azido bihurtzen direnean, hortzak “zulatu” egiten dituzte. Bestalde, gingibitisa hortzak ondo garbitzen ez direnean gertatzen da, elikagai hauek inguruko entzia inflamatzen dutelarik. Gainera, hau gelditzen ez bada, deriodontitisa edo diorrea gerta liteke, inflamazio hori areagotuz, hortzetako hezurrak pixkanaka-pixkanaka galtzen joaten direlarik. Eta azkenik, beste gaixotasun ohikoak halitosia eta bruxismoa direla esango nuke. Baina gaixotasun hauetaz zehatzago hilabete honen amaierako hitzaldian hitz egingo dut.\nGozoen kontsumoa saihestea gomendatzen dugu umeengan, baina garrantzitsuena garbitzea da, dudarik gabe.\nZeintzuk dira ahoko gaixotasunak sor ditzaketen janariak?\nAhoko gaixotasunak batez ere higiene txar batekin lotuta doaz, baina horretaz gain bai tabakoa eta alkoholaren kontsumoa gehitzen badizkiegu, arazoa areagotu egiten da. Guzti honi elikadura oker bat ematen badiogu, gaixotasuna lehenago azalduko da. Elikagai okerrenak azukreak izango litzateke, eta hauek egoera likidoan badaude (freskagarriak, zumoak, yogurtak…) are gehiago. Batez ere fruitu-barazkiak, esnekiak, fruitu lehorrak, haragi txikiak eta lekaleen kontsumoa egitea gomendatuko nuke. Gozoak, neurri batean, noizean behin har ditzakegu baina kasu guztietan higienea areagotuz.\nZein zepilo mota da onena, eskuzkoa edo elektrikoa?\nNi eskuzko zepiloen aldekoa naiz. Elektrikoarekin egia da hortzen eta entziaren gain egiten den indarra gehiago kontrolatzen dela, baina honen buruaren tamaina eskuzkoarena baino 2-3 aldiz txikiagoa izaten da, eta honek garbiketaren iraupena txikitu egiten du, lan berdina egiteko. Nik kontsultan hau dezente ikusten ditut non gurasoek umeei zepilo elektrikoa erosten dieten, hortzak garbitzeko “motibazio” modura; politagoa delako, modernoagoa, ezberdina… eta egia da hasiera baten hortzak garbitzeko motibazio hori eragin dezakela, baina kasu gehienetan oso iraupen txikia izaten du. Umeek ez dute “denborarik” eta pazientziarik askotan, eta gerora, lan berdina egitean zepilo manuala edo elektrikoarekin, hobea izango litzateke eskuzkoarekin egitea. Orokorrean, nik 14-15 urte egin arte eskuzko zepiloa gomendatuko nuke. Hortik aurrera kasuak kasu. Eta ez dezagun ahaztu zein garrantzitsua den mingaina garbitzea.\nPazienteek dentistaren beldur izaten jarraitzen al dute? Zer egiten duzu gainditzen laguntzeko?\nBeldurra egunero ikusten dut gure kontsultan, batez ere umeak direnean. Gure kontsultan honi aurre egiteko pazientzia eta maitasun handia eskaintzen dugu. Umeen kasuan, kontsultak errepikatu egiten dira hainbat kasutan ezer egin gabe, baina pazientziarekin, askotan lortzen dugu euren kolaborazioa. Kasu larrienetan, odontopediatrarengana bidaltzen ditugu, bertan antsiolitiko eta sedazio bidez burutzen baitituzte tratamenduetan. Helduen kasuetan, medikazioaren bat eman izan dugu lasaiago etortzeko, baina zorionez oso kasu gutxi izaten dira. Helduei musika ekartzea ere esan izan diegu hainbat zirujietan.\nZein aholku errepikatzen diezu gehien pazienteei?\nGarbitu, garbitu eta garbitu. Gutxienez eginean bitan, hiru badira hobe. Baina batez ere gauean, oso ondo garbitzea ohera joan aurretik, lo gaudela ez baitugu listurik sortzen, eta aho zikin batean, lotan, bakterien lana azkartu egiten delako. Gozoen kontsumoa saihestea gomendatzen dugu umeengan, baina garrantzitsuena garbitzea da, dudarik gabe.


Helbidea: Bilbao, 48011, Spain E-posta: globalshapersbilbao@gmail.com Web: https://globalshapersbilbao.org/ Global Shapers Community Munduko Ekonomia Foroaren ekimen bat da.\nHelbidea: Zubiria Etxea A0010 Avenida Lehendakari Aguirre 81 E-posta: info@esnbilbao.org Web: http://esnbilbao.org/ ESN Bilbao 2014an sortu zen Erasmus Bilbao Euskadi (EBE) ekimenarekin. Hasierako proiektu honek Oviedotik inportatutako ideia bat imitatu nahi zuen, ESN izenekoa. Ilusio handiz hartu zuten nazioarteko ikasleekin harremanetan jartzeko eta bertako kultura erakusteko ideiak. Horrela erein zuen lagun talde batek ESN Bilbaoren …\n2030erako Europako Agendan jasotako garapen jasangarriaren helburuekin bat etorriz, herritarren lankidetzaren bidez, gazteen garapena eta parte-hartzea bultzatuko duten ekitaldi eta planteamendu batzuk proposatu nahi dira, gure mundua leku hobea izan dadin. Elkartearen beraren gaitasunak eta mugak ahaztu gabe. Hauek dira aurrez aipatutako garapen jasangarriko helburuak: HELBURUAK 12. Helburua Gazteei kontsumo eta ekoizpen jasangarriko modalitateak bermatzen …\nUr Kideak Aisialdi Taldea aisialdiko hezkuntza-talde egituratua da, Gasteizen kokatuta dagoen Urkide Ikastetxeko hezkuntza-komunitatearen parte dena; beraz, zentro hori osatzen duten misioa, ikuspegia eta balioak ere biltzen ditu. Aisialdi Taldearen izenak, “Ur lagunak”, keinu bikoitza egin nahi du. Batetik, kokatuta dagoen zentroaren beraren izenean, Urkide Ikastetxea; eta, bestetik, gure taldeak naturarekiko sentitzen duen hurbiltasuna, “Uraren …\nEuskarAbentura izen bereko irabazi asmorik gabeko elkarteak sortutako ekimena da. Euskal Herriko txoko desberdinetako 10 gaztek osatzen dute elkartea eta ia hiru urte eman dituzte egitasmoari forma ematen, borondatez. 2019ko uztailaren 1ean EuskarAbentura espedizioa osatuko duten 150 lagunak – 16-17 urte bitarteko 120 gazte eta 30 helduz osatutako lan-taldea – Maule-Lextarren batuko dira abenturari hasiera …\nErnai-Izan Aske gazte elkartea Euskal Herri mailan lan egiten duen gazte antolakundea da. Helburuak – Gazteria, bestelako eredu ekonomiko eta sozial baten beharrizanaz kontzientziatzea. – Gazteriak pairatzen duen problematika espezifikoa aztertu eta zabaltzea. – Gazteriari formazioa eta ezagutza eskaintzea. – Gazteriak buruturiko ekimenak ezagutzera ematea.\nGazte Kampusa EU\nMujeres Jóvenes de Euskadi LILITH Euskadiko Emakume Gazteak neskek eta mutil feministek 2011n eratutako espazio bat da. Borroka egiten dugu, erreibindikatzen dugu eta aukera berdintasun erreala lortzeko lan egiten dugu. Gauzak asko aldatu behar dira emakumeak libre eta berdintasunean sentitu ahal izatea gizarte honetan. Gizartea eraldatzea nahi dugu mundu solidarioagoan, berdintasunean eta justuagoan, mundu hobeagoa …\n1986an sortu zen kultur eta gizarte izaeradun fundazio pribatua gara. Mota guztietako ekimen soziokulturalak sustatzen ditugu arreta berezia eskainiz euskararen irakaskuntza eta alfabetatzeari, bai eta euskal kultura, etnografia eta hizkuntzaren sustapen, garapen eta ikerketari. Egiten ditugunak Jardunaldiak, ikastaroak, mintegiak, hitzaldiak eta bestelakoak antolatu. Kultura sustatzeko bide diren erakusketa, erakustaldi eta emanaldiak burutu. Artikuluak, liburuak, glosategiak, …


SOLOKOETXE BHI : INDIATIK BUELTAN\nGure lau abenturazaleak, Asier Bilbao, Jon Basante, Luken Eskauriatza eta Itziar Manero Indiara egin dute bidaia, hango bizimodua sakonki aztertzeko asmoz. Esperientzia paregabea bizi izan dute bertan. Bidaia honek oihartzun asko sortu du jendearen artean, izan ere sekulako arrakasta izan du eta liburu bat ere atera dute haien bizipenak kontatuz. Lau lagunak prest egon dira bidaiaren berri emateko.\nZer moduz joan zaizue Indiatik?\nASIER: Indiatik pentsatzen genuen baino askoz hobeto joan zitzaigun, nahiz eta egun asko ez izan (10 egun) Vicente Ferrer Fundazioak bertan garatzen dituen proiektuak ondo ezagutzeko denbora izan genuen. Bertakoek oso ondo eta pozik jaso gintuzten, beraientzat gu bezalako gazteak euren proiektuak bisitatzeak asko pozten baitzituen. Gu ordea jasotakoa eskertzen saiatzen ginen. Nahiz eta beti eduki dugun bizimodua-rekin jarraitzen dugun, bertan ikusi genuena hemen ditugun gauzak gehiago baloratzea eragin digula uste dugu .\nImajinatzen zenuten bezala bizi dira han?\nITZIAR: Anantapurrera joan aurretik bagenuen hango bizitzari buruzko informazioa. Hitzaldiak entzun eta proiektuan lan egin ondoren ideia bat egin ahal izan genuen hango bizitzari buruz. Hala ere, hara zoazenean imajinatzen duzuna motz geratzen da errealitatearekin alderatuta. Argazkietan ikustea gauza bat da, baina pertsonan ikustean eta bertakoekin hitz egitean konturatzen zara zein den benetan euren egoera.\nEgiazkoak dira ditugun beraiei buruzko estereotipoak? Adibidez?\nJON: Ez dakit zehazki zer esan nahi duzuen beraiei buruzko ditugun estereotipoei buruz, baina bai esan ahal dizuet hango jendea, guk daukagun aberastasuna baino askoz gutxiago edukita, eskuzabala izatea zer den irakatsi zigutela egiten genituen bisita guztietan opariak emanda eta inon baino hobeto tratatuz, egia esan, bisita gehienetan hain ondo tratatzen gintuzten, lotsa ematen zigula haien opariak hartzea, eta hau hartzera eramaten zigun arrazoi bakarra, errespetura ez faltatzea zen. Estereotipo giza haien pobrezia hartzen badugu, ba bai, egia da haietaz pentsatzen duguna, baina naiz eta gu baino diru gutxi eduki, gu baino hobeto dakite dibertitzen, hobeto esanda, gu baino gauza askoz gutxiagorekin dibertitzen dira. Beste alde batetik, egia da generoen arteko berdintasunean, gurekiko askoz atzeratuak daudela naiz eta gu egon ginen tokian feminismoa indarra hartzen egon, oraindik bide luzea gelditzen zaie emakumeei merezi duten errekonozimendua lortzeko. Honez gain, Indiako biztanleria, gure erdi aroko biztanleria bezala dago banatuta, hau da, gure antzinako nobleak edo kleroko gizonak, haien brahmanak dira eta gure nekazariak, haien shudrak dira. Antzekotasun hauek duela 300-400 urte edukitzea normala iruditu ahal zen baina oraindik banaketa hori egoteak ez dauka zentzurik, eta are gutxiago dalitak egotea, dalitak, lehengo esklaboen antzekoak dira, ez dira biztanle bezala kontuan hartzen eta gainera hauek ukitzea edota haien itzala zapaltzea desohore bezala hartzen da eta dalit bat bihurtzen zara haiekin kontaktuan sartzen bazara.\nNola izan zarete han jasoak?\nLUKEN: Hasieratik izan ginen ondo jasoak. Heldu eta gutxira, gure zain zeuden “land rover”-ak Anantapurrera eramateko prest eta egunero-egunero proiektu bat bisitatzerakoan jainkoak izango bagina bezala hartzen gintuzten, guk haiengatik ezer egin ez bagenu ere. Oso momentu gogorra izaten zen, guk ez genuelako horrelako harrerarik merezi eta eguna bukatzerakoan denok aipatzen genuen berdina: “Ez dugu hau merezi”.\nNola bizi dira han zuek bezalako gazteak?\nASIER: Indian gazte gehienak (neskak batez ere) lehen hezkuntza amaitu ondoren etxean lan egiten hasten dira. Eskolak herri askotatik oso urrun baitaude eta familia askok ez daukate garraioa ordaintzeko diru nahikorik., beraz, gaztetatik lanean hasten dira familia laguntzen. Beste batzuk aldiz, normalean familia aberatsagoan bizi direlako, bigarren hezkuntza ikasteko aukera izaten dute eta hauetako gutxi batzuk Indiako hiri handietako unibertsitateetara joaten dira ikasten. Unibertsitatean sartzea oso zaila eta garestia izaten da.\nZer ikusi duzue?\nITZIAR: Vicente Ferrer Fundazioak Anantapurren gauzatzen ari den proiektua gure begiekin ikusteko aukera eduki dugu. Eremu desberdinetan (emakumea, hezkuntza, osasuna, ingurugiroa...) burutzen ari diren lan izugarria, lehenengo fruituak ematen ari dena jada. Erakundearen eskolak, tailerrak, etxeak, ospitaleak eta lantegiak bisitatu ditugu eta bertako pertsonekin hitz egiteko aukera izan dugu. Gainera, denbora libre pixka bat eduki dugu baita ere eta fundazioaren lanaz gain, Anantapurreko biztanleek daramaten eguneroko bizitzaren lekuko izan gara, denetik ikusi dugu: jendez beteriko kaleak, trafiko eroko errepideak, kolore guztietako sariak zeramatzaten emakumeak, hogei pertsona inguru eramateko gai ziren ricksawak, jainko desberdinen irudiz beteriko tenplu alaiak, kaleko merkatuak non denetariko produktuak saltzen ziren, merkatuetan lapurretan aritzen diren tximinoak, bi metro karratuko ile-apaindegiak...\nJON: Haien kultura eta bizimoduari buruz ikasi dugunari buruz aparte, gustatuko litzaidake ikasi ditugun bi gauza garrantzitsuenak bakarrik aipatzea, izan ere bi gauza hauetaz ondo mentalizatu ezkero, beste gauza guztiak liburuetatik ikas daitezke. Lehenik eta behin, lehen esan bezala, ikasi dugun gauzarik garrantzitsuenetariko bat, poztasuna ez dagoela ditugun ondasunetan, bizitzarekiko dugun ikuspegian baizik izan da, izan ere hemengook gero eta gauza gehiago ditugu eta hala ere ez gara inoiz asetzen, Indian berriz baloi batek, herri osoko umeei balio die eguna pasatzeko. Baina nire ustez, ikasi dugun gauzarik garrantzitsuena izan da, guk hemendik, ia sofatik mugitu gabe egindako ekintza on txiki batek, nola aldatu dezakeen ume baten, edota herri oso baten etorkizuna, izan ere ezin duzue ezta imajinatu ere nola aldatu ahal dion bizitza neska bati bizikleta bat erosteak, laburki azalduta, hango bizikleta bat, 60€ balio du eta neska bateri, eskolara egunero joateko aukera ematen dio, egunero hainbat kilometro egin behar dituztelako eskolaraino irizteko, gainera bizikletan doazenez, eskolatik bueltan, bortxatuak izatea ekiditen du. Guk ez genuen inola pentsatu ere hain gastu txiki batek hain eragin handia izango zuenik hango neska batengan.\nZer eman diezue hangoei?\nLUKEN: Joan baino arinago esan ziguten ez zela egokia bertako jendeari ezer oparitzea. Kultura ezberdina denez ez dago oso ondo ikusita kanpotarrek opariak ematea umeei edo bertako edonori, baina India utzi behar genuen egunean bakoitzak bertara eraman zituen antibiotiko, krema edota zauriak sendatzeko botikina utzi genituen Vicente Ferrer Fundazioan. Han beharrizan gehiago zutelako guk genuena baino.\nEta haiek zuei zer eman dizuete?\nASIER: Guk eurengandik jasotakoarekin konparatuz gero guk eman dieguna ez da ezer izan. Indiara joateko aukera emateaz aparte bidai guztian zehar gurekin egon dira gure beharretara egokituz. Gainera, herrialdeari buruz mota guztietako azalpenak eman dizkigute eta edozein arazoren aurrean laguntzeko prest egon dira. Momentu askotan jasotzen genuen tratu ona gehiegizkoa zen.\nZer egiten du Vicente Ferrer fundazioak han?\nITZIAR: Vicente Ferrer fundazioak Indian ahazturiko nekazal lurralde bateko gizartea laguntzeko proiektu arrakastatsu bat darama aurrera. Lan honetan lau eremu orokor bereiz ditzakegu: hezkuntza, osasuna, emakumea eta ingurugiroa. Gizarte bat aurrera ateratzeko lau oinarri horiek funtsezkoak direla argi daukate, aldaketa zutabe horietan oinarritu behar dela alegia. Bertan lanean ari diren boluntarioei eta fundazioa finantzatzen duten milaka eta milaka pertsona eta erakundeei esker, Vicente Ferrer-ek hasitako lana aurrera doa. Helburu nagusia gizarte hori haren kabuz aurrera irteteko gai izatea da, ume guztiei hezkuntza bat bermatuz, biztanleria osoari osasun zerbitzu bat emanez, emakumeen eta gizonen arteko berdintasuna lortuz eta Indiako lurralderik lehorrenean nekazaritza sostengarria sustatuz.\nMerezi al du esperientziak?\nJON: Bai, izugarri merezi du, ni, eta klaseko ikasle gehienek uste dut, etorkizunean itzultzeko asmoa dugu gauzak nola aldatu diren ikusteko eta hango egoera beste begi batzuekin ikusi ahal izateko eta gauza gehiago ikasteko.\nLUKEN: Duda gabe, uste dut esperientzia izugarria izan dela guztiontzat eta errepikatzeko gogo handiekin itzuli gara. Nire ikuspuntutik esperientzia bikaina izan da eta hurrengo batean buelta egiteko pentsamendua sartzen bazait bitan pentsatu gabe hartuko nuke hegazkina eta oraingoan Indiako leku desberdinetara joango nintzateke, iparraldetik hegoaldera joango nintzateke abentura bila.\nZerbait egin duzue ikusi eta ikasitakoarekin? Libururen bat agian?\nASIER: Indiara joan baino aste bat arinago gure irakasleak bertan ikusiko genuenari buruz idaztea proposatu zigun ondoren bakoitzaren bizipenekin liburu bat egiteko. Ideia ona iruditu zitzaigun eta ikasle bakoitzak proiektu bati buruz idaztea proposatu zigun. Bisitan zehar apunteak hartu genituen eta Bilbora bueltatu eta aste batzuetara ikusitakoarekin eta lortutako informazioarekin idazten hasi ginen. Udazkenean idatzitakoa bidali genion gure irakasle ohiari eta badirudi gustatu zitzaiola. Berak sarrera luze bat idatzi eta argitaletxe batekin berba egin zuen guk egindakoa liburu moduan publikatua izateko. Azkenik, Otsailaren hasieran gure liburua argitaratua izan zen “Yo no monté en ricksaw” izenburuarekin.\nBadaukazue beste zerbait egiteko asmorik gai honen inguruan? Zer?\nITZIAR: Gabonen aurretik egutegi bat ibili ginen saltzen. Egutegia bidaian zehar ateratako argazkiekin egina zegoen eta ale guztiak saltzea lortu genuen. Liburua beranduago hasi gara saltzen eta oraindik ale batzuk geratzen zaizkigu, nahiko saldu baditugu ere. Bi ekintza hauekin lorturiko dirua VFF-aren beste proiektu bat finantzatzera bideratuko dugu, kasu honetan, eskola bat eraikitzea da helburua. Helburu hau lortu ostean ez dakigu zer etorriko den, baina ez dut uste fundazioarekin dugun harremana moztuko denik, baliteke beste proiekturen baten parte hartzea. Oraingoz liburuen salmentan gabiltza, aurkezpenen bat egiten, hitzaldiak, elkarrizketaren bat...\nZein leku bisitatu duzue? Kontaiguzue zerbait leku horietaz hara joaten animatzeko.\nJON: Gure bisitan, Anantapur-en egon ginen, hau Indiako lekurik pobreenetarikoa da, pobreena Vicente Ferrer ailegatu baino lehen. Oso euri gutxi egiten du bertan, gainera montzoien eremutik kanpo dago, beraz, Indiako beste lekuek daukaten uholde arriskua baino gutxiago du, hortaz, joateko gogoa baldin baduzue, jakin ezazue ez duzuela arriskurik pasako bertan. Kontuan eduki behar den gauza bakarra egiten duen beroa da, baina bi gauzatxo hauek ez dute inporta kontuan hartuta hango jendea ezagutuko duzuela. Nire ustez, ez dauka garrantzia handirik lekuari buruz hitz egiteak, izan ere bisita honen garrantzia, bertako bizimodua eta kultura ezagutzeak baizik. Indian inoiz ahaztuko ez dituzuen gauzak ikusiko dituzue, ni, pertsonalki, Europa osoan izanda nago eta baita Amerikan ere, baina batek ere ez du merezi India bezain beste.\nHemen oihartzuna izan al du zuen bidaiak?\nLUKEN: Indian geundenean irakasleak bakoitzari bertan ikusiko genituen proiektuak banatu zizkigun, guk oharrak hartzeko eta ondoren Bilbon liburu bat egiteko asmotan. Liburua egin genuen uda on bat pasa eta gero eta jada badago martxan, gainera liburuaren publizitate handia egin du Iñakik (gurekin etorritako irakasleak) bai irrati saioetan eta baita liburu dendatan. Beraz, esan daiteke, oihartzun txiki bat izan bada ere, gure bidaia komentatua izan dela jendearen artean.\nZer esan dizuete zuen ingurukoek zuek egindakoaz?\nASIER: Bidaia egin baino arinago jende askok zoro batzuen moduan ikusten gintuen (irakaslea batez ere) ez baita batere ohikoa institutu bateko talde bat horrelako bidai batera joatea. Ingurukoek batez ere aukera ondo aprobetxatzeko esaten ziguten. Bidaiatik bueltatzean eta liburua argitaratzean, ingurukoek zorte izugarria eduki dugula esan digute oso interesgarria iruditu baitzaie bertan kontatu duguna eta adibidez gure pasadan urteko irakasle batek liburua irakurtzean hunkitu egin dela kontatu digu.\nZerbait gehiago kontatu ahal diguzue?\nITZIAR: Bidaiari buruzko liburua eskuragarri duela nahi duenak. Bertan bisitatu genituen proiektuak azaltzen ditugu zehaztasun handiagoz, gure pentsamendu eta inpresioekin batera. Hango bizitza errazago ikusteko argazkiak ere baditu. Hamabost euro kostatzen da, lehen hezkuntzako eskola bat eraikitzeko erabiliko direnak, beraz jendea animatzen dugu liburua erostera eta bide batez Vicente Ferrer Fundazioaren lana hobeto ezagutzera.\nMila esker zuek bizitakoa guregana kontatzera etortzeagatik eta segi bide horretatik.\nIRATI CABRERA eta OLATZ LOPEZ (4.DBH)\nArgitaratzailea NAGUSIA noiz 17:20


GURE XX.TXOTX IREKIERA!! – Ola Sagardotegia\n17 January, 2018\tIn\tAgenda Albisteak\nDatorren igandena, urtarrilaren 21ean, gure XX. TXOTX IREKIERA izango da. Aurtengo omenatua KETXUS PONCE hondarbitarra dugu eta bera izango da aurten gure sagardotegian txotx egiten lehena.\nTxalapartarekin batera sagardotegiko ateak irekiko dira eta gonbidatuak gure egun handiaz disfrutatzera azalduko zaizkigu. Ketxus Ponce omenatuak gure upeletik txotx eginondoren, gainontzekoek gure sagardoaz disfrutatzeko aukera izango dute, baita triktixaz (Patxi Aiorga eta Joseba Zabalo; Iruneeta Itsaso Elizagoien; Aritz Erasuneta Aitziber Arruabarrena), bertsolariez (Anjel Mari Peñagarikano eta Aitor Mendiluze) eta janari onaz ere (sagardotegi menua).\nAurtengo omenduak, Ketxus Poncek, urte askotan giro aparta jarri du gure sagardotegian bere trikitixarekin batera, horretaz gain, apustu dibertigarriak egiteagatik ere ezagutzen dugu, adibidez Iruñako peñak Hondarribian arraunean aritu zirenekoa.\nHondarribia maite duen gizon honek ere, lagun batzuekin batera bere herriko lehen olinpiadak antolatu zituen 1987an eta duela urte batzuk, 2009an hain zuzen, Hondarribiako hitz eta esaldi desberdinen bilduma hasi zuen, gaur egun 8000 hitz eta esaldi biano gehiago bildu dituelarik.\nArrazoi guzti horiek eta gehiagorengatik, KETXUS PONCE izango da aurten gure sagardoa dastatzen lehena eta gure egun handia berekin bizi nahi dugu.\nESKERRIK ASKO GUZTIAGATIK KETXUS!!\nGure denboraldiari dagokionez, urtarrilaren 21etik maiatza bukaera arte gure sagardoaz, giroaz eta janariaz gozatzeko aukera izango duzue (asteartetik ostiralera eguerditan eta astelehenetan itxita)!!\nIrunKetxus PonceOla Sagardotegiasagardo denboraldiasagardoasagardotegi menuaSidrería Olatrikitixatxotx


Gizonezko Gazte Kristauen Elkartea - Wikipedia, entziklopedia askea.\nGizonezko Gazte Kristauen Elkartea\n(«YMCA» orritik birbideratua)\n«YMCA» orriak hona dakar. Village People taldearen abestiari buruzko artikulua hau da: «Y.M.C.A. (abestia)»\nYoung Men's Christian Association (YMCA), gazte mugimendu sozial ekumenikoa da. Bere jarduerak GKE zaharrenetako eta handienetariko bat bezala identifikatzea ahalbidetzen dio. Nazioarte mailan, bost kontinenteetan zabaldutako 120 erakunde autonomo baino gehiagok osatzen dute, bere ezarpena ezberdina den arren. Alderik indartsuenak herrialde anglosaxoi, protestanteen kulturan eta ingeles eta amerikar eragin handia izan duten herrialdeetan daude.\nYMCAren jarduerak hezkuntza-erakundeak, egoitzak, gau-ikastetxeak, gazte-kanpinak eta kirol-taldeak barne hartzen ditu. Hainbat adin, herrialde, ekonomia, kultura eta sinesbide desberdinetarako jarduerak.\nYMCA-ri esker existitzen diren unibertsitateak daude, hala nola Mexiko Hiriko YMCA Unibertsitatea.\nOrriaren azken aldaketa: 21 otsaila 2019, 06:22.


«Denbora asko galdu dugu ingurumen-gaiak giza osasunarekin ez lotzean”\nApirilaren 7an Osasunaren Munduko Eguna ospatzen da; aurten honeko lelopean: «Gure Planeta. Gure osasuna». Planetaren osasuna eta gizakiarena oso harreman estua duela ez da lehengo aldia esaten duguna. Izan ere, 2021eko urtarrileko post batean adierazi genuenez, «Covid-aren krisiaren ondorioek gabezia asko utzi dituzte agerian ingurumen-erronken kudeaketan, eta erakutsi du gure osasuna eta naturarena estuki lotuta daudela» (irakurri hemen). Gaur gaian adituak diren bi pertsonengana jo dugu: Julio Díaz eta Cristina…


Fundación Estadio - Ramón Llopis Goig\nKirolak gizartea batzen du, ala zatitzen?\nKirolaren historiak erakusten digu une askotan kirolak gizartea batzeko edota zatitzeko rola jokatu duela. Izaera anbibalente hori berezko du gizakiaren edozein jarduera edo ekoizpenek. Hala ere, kirolaren kasuan askoz deigarriagoa da, azken urteotan ontasun ugari egotzi zaizkiolako, edozein gizarte arazoren panazeatzat agertzeraino. Hartara, Europar Batasunak argitaratu zuen Kirolaren Liburu Zuriak (2007. urtean) nabarmendu zuen ariketa fisikoak eta kirolak ekarpena egiten dutela giza kapitala eta herritarrak garatzeko, eta haien erabilera aipatu zuen talde kalteberak gizartekotzeari dagokionez. Alabaina, urte hartan bertan, Espainian kiroleko indarkeriaren, arrazismoaren, xenofobiaren eta intolerantziaren aurkako legea (19/2007 Legea, 2007ko uztailaren 11koa) onartu zen. Eta lege horretan agerian jarri ziren kirolak gaur egun ere azaltzen dituen gizarte kontraesan, liskar eta tentsioak.\nKirolaren ahal bateratzaile eta zatitzailea sakonago aztertzeko, komeni da haren bi alderdi behintzat bereiztea: ikuskizunarena, eta jolas edo herri jarduerarena. Lehenengoari dagokionez, hedabideek kirol kluben eta selekzio nazionalen arteko norgehiagokaren dramatismoa ustiatzen dute; horrela, ikus-entzule multzo zabal baten inplikazio afektiboa lortzen dute. Hor bada identitate transferentziako prozesu bat, «gu» bat eratzen laguntzen duena eta lurraldearekiko atxikimendua indartzen duena. Prozesu horiek hain dira eraginkorrak, nekez aurkituko dugu hain atxikimendu sendoa sortzeko gai den beste erakunderik. Bigarrenari dagokionez, pentsatu ohi da kirola eremu ezin hobea dela gizartekotzeko eta integratzeko. Izan ere, lankidetza jarrerak, gizarte sareak, laguntasuna eta adiskidetasuna sustatzen dituzten elkarrekintzako eremu berdinzaleak sortzeko gaitasuna du kirolak. Horrek garrantzi berezia du irisgarritasun oztopoak dituzten gizarteratze eremuetan —adibidez, lanean eta aisialdiko beste ingurune batzuetan— presentzia txikiagoa duten gizataldeentzat.\nBaina, integratzeko ahal horiekin batera, kirolak baditu beste ahalmen batzuk ere, nolabait kalterako direnak. Hartara, elkartasuna sor dezakeen bezala, kirolak gizarte zatiketak goratu ditzake, eta dauden desberdinkeriak eta bazterkeria harremanak kirol ingurunean berritu ditzake. Nortasun kolektibo bat kirolaren inguruan biziagotzea baztertzailea izan daiteke, eta gizataldeen arteko liskarra sustatu dezake, edo elkarren aurkari diren kirolarien eta zaleen arteko tirabirak sortu, gero gehiegikeria arrazistak, eraso xenofoboak edota bortizkeriazko jokabideak ekarriko dituztenak. Beharrezkoa da, beraz, kirolaren rol gizarteratzaile eta hezitzailea indartzea, aintzat hartuta kirolaren abantailak ez direla berez eta besterik gabe aterako. Ikuskizunezko kirolaren kasuan, hedabideek askoz kontzienteago izan beharko lukete beren baliabide erretorikoek eta diskurtso estrategiek biztanleen artean duten eraginaz.\nKirol klub edo zentroetan egiten den kirol jardueraz den bezainbatean, garrantzitsua da klub eta zentro horiek eskaintza erakargarriak izatea, gizartetik baztertuta geratzeko arriskuan diren biztanle taldeen beharrak kontuan hartuta. Horretarako, kirol jardueren ordutegiak eta egutegiak talde horien egutegi eta ordutegietara egokitu behar dituzte, jarduerak arrazoizko prezioan eskaini behar dituzte, eta prestazio gehigarriak dohainik eman behar dituzte. Era berean, komeni da entrenatzaile kualifikatuak kontratatzea, aholkularitza eta orientazio indibiduala eskainiko duten hezitzailetzat eta kirol teknikaritzat jardun dezaten. Garrantzitsua da, bestalde, klubek barne bizikidetzako oinarrizko arau batzuk zehaztea, eta elkartzeko eta kideen arteko harremanak indartzeko espazioak ematea. Horri esker, gizarte integrazioa sustatuko da, eta kirol eremutik harago hedatuko. Kontuan izan beharreko beste elementu bat da klub bakoitza bere tokiko komunitatean txertatzea. Gizarteko, kiroletako eta administrazio publikoko erakundeekin lankidetza sare zabal bat eratzeak aukera ematen du gizartetik baztertuta geratzeko arriskuan dauden taldeengana hurbiltzeko eta haiekin harremanetan dabiltzan pertsonekin —adibidez, gizarte langileekin edo maisu-maistrekin— koordinatutako ekintzak garatzeko. Ondorio horiexek atera dituzte gizarte inklusioari, boluntariotzari eta kirol klubei buruzko ikerketa proiektu batean. Proiektu hori Europako hamar herrialdetan egin berri da, eta Europar Batasuneko Erasmus + programaren finantzaketa izan du. Horrekin batera, proiektuan adierazi da gizarte integrazioko ekintzen eraginkortasuna handitzeko faktore garrantzitsuak direla bi hauek: batetik, gizartetik baztertuta geratzeko arriskuan diren taldeentzako jarduerak koordinatzeko batzorde arduradun bat izatea; bestetik, etorkizuneko garapen estrategia bat hartzea.


Irekia Eusko Jaurlaritza - Gobierno Vasco :: Prestakuntza-eskaintza berrirako deialdia egin du Lanbidek, 6.650 pertsonentzat\nPrestakuntza-eskaintza berrirako deialdia…\nLanbidek gidatutako ikastaro horiek profesionaltasun-ziurtagiri berriak lortzeko aukera emango dute\nLanbide Euskal Enplegu Zerbitzuak 443 prestakuntza-ikastarorako deialdia egingo du ekainaren hasiera aldean. 6.650 pertsona inguruk baliatu ahal izango dute eskaintza hori, haien prestakuntza hobetzeko eta lan-merkatura sartzeko aukerak areagotzeko. Ekimen horren barruan 242 ikastaro izango dira Bizkaian, 136 Gipuzkoan eta 65 Araban.\n"Gure xedea ez da prestakuntzan gastatzea, prestakuntzan inbertitzea baizik. Eskaintza horrekin prestakuntza-ibilbide bat eraiki nahi dugu, langabetuak lan‑merkatuan aktibatzeko aukera izan dezan", adierazi du Pedro Sánchezek, Lanbideko Prestakuntza zuzendariak. Horregatik, deialdia egiterakoan Euskal Enplegu Zerbitzuak lehentasuna eman die "lan-aukera handienak ematen dituzten jarduerei".\nLanbidek bere kabuz kudeatzen duen lehenengo prestakuntza-eskaintza da, 2011ko lehenengo hilabeteetan Estatuko Enplegu Zerbitzu Publikotik oinordetzan jasotako 514 ikastaroei jarraipena eman ondoren. Kanpaina honetan 6.236 pertsonak jasoko dute prestakuntza.\nAurreko deialdietan ez bezala, Lanbidek gidatutako ikastaro horiek profesionaltasun-ziurtagiri berriak lortzeko aukera emango dute. Agiri hori ofiziala eta baliagarria da Espainia osoan, eta hasierako Lanbide Prestakuntzako edo araututako Lanbide Prestakuntzako tituluen baliokidea da.\nZiurtagiria modulu-programa bat amaitu ondoren lortuko da. "Sistema horrekin ikasleak aurrera egingo du titulu ofiziala lortzeko bidean. Prestakuntza koherente eta osatuaren alde egiten dugu apustu, ikasleak aktibatzeko", adierazi du Sánchezek.\nIkastaroak enplegurako Lanbide Prestakuntza emateko homologatuta dauden zentroetan emango dira. Eskaintzaren barruan hainbat espezialitate sartzen dira; besteak beste, eguzki-energiako instalazioak, turismoaren sustapena, sistema mikroinformatikoen muntaketa eta Alzehimer gaixotasuna dutenei edo toxikomanoei arreta espezializatua ematea.


Ostirala, 10 Urria 2014 14:59\nAnarkista1 konbentzitua, Troski ezizenez ezagutua, Oreretan jaio zen 1912. urtean. Villabonan bizi zen.\nGazte gaztetatik bere konpromiso politikoa nabarmena izan zen, CNT-FAIeko militantea, Gipuzkoan ehungintzako federazioaren Presidentea izan zen. Ondo ezagutzen zuen ehungintza mundua. Villabona bera, erreferentzia zen horretan. Salvadora hemen kokatua baitzegoen. Haurrek egin beharreko lanen inguruan kezka berezia zuen eta aipatzekoa da, haurrek lana egiteko adina 12tik 14ra luzatzeko gogor jardun zen lanean. Gertutik ezagutzen zuen ehungintza.Salvadora Villabonan kokatua baitzen. Haurrek zituzten nazioarteko eskubideei jaramon eginda gogor egin zuen, lortu arte.\nModu berean, kezka berezia zuen haurren alfabetatzearekin. Herriko eskola bakarrean, hango irakaslearekin elkarlanean aritu zen. Alfabetatzea, norbere autonomia garatzeko aukera errealtzat hartzen zuen berak.\n1936 urteko uztailean Marcosek dena utzi eta armak eskuetan II Errepublika defendatzeko erabakia hartu zuen. Malatesta2 eta Isaac Puente3 batailoietan parte hartu zuen.\nAstuariasen kokatua dagoen Deva ibaiaren arroan zauritua izan zen, zauriak sendatu eta berriro itzuli zen borrokara, frentera. 1937. urtekoa uda amaitzear zela atxilotua izan zen Santanderren.\nErregimenarentzat Marcos pertsona oso arriskutsua zen. Gerra amaitzear zela ere bere aurkako erasoak ez zuen etenik izan: bere ondasun guztiak bahituz (ikus hori adierazten duen dokumentua).\nAipagarria da Marcosekin batera bere senideek ere sufritu behar izan zutena, aitak (Felix Ortega) eta anaia Ciriaco eta Martinek. Ciriaco ere frentean jardun zen borrokan, sozialistekin baina. Martin berriz, beste anaia, Puerto Santa Mariako kartzelan presorik gazteena izan zen.\nBere konpromiso politikoa garesti ordaindu behar izan zuen.\nEzkondu zen eta alaba bat izan zuen.\nBere alabaren esanetan, bere aita garai hartan oso aurrerakoia zen eta horregatik jaso zuen zigor gogorra. Jakin min handiko gizona, irakurle amorratua, intelektuala zen, bere bizitzaren antolaketa ezkerreko baloreetan oinarrituz eraiki zuen.\nAipatu lehen aldiz Villabonan Visa moduko sistema bat abian jarri zuen. Lehentasunezko lehengaiak erosteko bono sistema bat asmatu zuen, non herriko zein eskualdeko komertzioetan, herritarrek erosi zezaten sistema berria asmatu; hartara eroste ahalmen urria zutenei laguntzen zitzaien produktuak erosten, ordaintzeko baldintza egokietan; lan honen koordinazio guztiak berak zuen, bueltan, berak komisio bat eskuratzen zuen. Aipatu sistema honek 80 hamarkada arte iraun zuen.\n57 urte zituen hil zenean. Bere heriotzak samin izugarria eragin zuen Villabonan, herritarrak kalera atera ziren Marcosen gorputza hiletan laguntzeko eta lantegiak itxi zituzten, bertako sirenak jotzen zituzten bitartean.\nMarcosek eta bere familiak pairatu behar izan zutena, ziurrenik dokumentu honetan ikus ditzakegu.\nGero, kartzela eta zigorra.\n1 Anarkismoa gobernu (estatua), hierarkia eta autoritate mota guztiak deuseztatzeko mugimenduen izen orokorra da. Anarkisten ustez, gizartearen antolakuntza hobea lor daiteke gobernu barik, eta hura lortzeko era ugari proposatzen dituzte. Anarkisten ustetan, ezin da "harreman etikorik" izan gizarte bateko herritarren artean, beraien gogoz kontra eginez gero; hortaz, anarkismoak norbanakoen askatasun osoa bilatzen du.Anarkismoa beste izen batzuekin ere izendatu izan da edo izendatzen da, esaterako: komunismo libertarioa, sozialismo libertarioa, anarkia, akrazia, etab.\n2 Errico Malatesta (1853-1932), italiar anarkismoaren teorikoaren omenez. Bere La Anarquia liburua erreferentzia ukaezina da anarkismoaren teorizazio klasikoan.\n3 Isaac Puente (1896-1936), mediku anarkista, Aran zuen bizileku, Marcosen moduan CNT-FAIeko militante aktiboa izan zen.


abuztua 2005 – Tropela.eus bloga\nMonthly Archives: abuztua 2005\n2005eko emakumezkoen Tourra ez da jokatuko. Badirudi babesle faltak eraginda izan dela. Antolatzaileen hitzetan ez dago behar beste babesle itzulia gauzatzeko. Beraz, aurtengo honetan gizonezkoek bakarrik jokatu ahal izan dute Frantziako itzuli famatua.\nPosted byEgoitz 2005/08/07 2017/12/04 Posted inTxirrindularitzaEtiketak: babesleak\nLagun asko bildu zen Zestoako Bainuetxean. Aurreko ostiralean izan zen sari nagusien banaketa Zestoako Bainuetxean. Patxi Vila, Andoni Aranaga, Mikel Astarloza, Joseba Albizu eta Joseba Zubeldia txirrindulariak izan genituen laguntzaile sariak banatzerakoan eta aurkezle lanetan Kepa Iribar Euskadi Irratiko kirol esataria. Gure eskerrik beroenak zuen partehartzeagatik. Lagun asko bildu bazen ere, sari guztiak banatu gabe […]\nPosted byTropela Elkartea 2005/08/04 2017/12/04 Posted inTxirrindularitzaEtiketak: irabazleak,Zestoako Bainuetxea


Guztiontzako Gobernu programa - Eneko Goia\n27 urr. Guztiontzako Gobernu programa\nPosted at 18:20h in Orokorra\tby\tenekogoia 0 Comments\nLehen aldiz egokitu zait Alkate izendatu nindutenetik politika orokorreko udalbatza zuzentzea. Bertan, hiriaren egoeraren argazki bat egiten saiatu gara udal talde guztiok. Aurten, gainera, legegintzaldiko lehen eztabaida izanda, neronek burutzen dudan udal gobernuak osatu duen programa aurkeztu dugu. Datozen lau urteotan hirirako ditugun egitasmo nagusiak jaso ditugu bertan, eta nahi duenak eskuragarri du hemen bertan.\nUste dut Donostiako udalak bere programa idatziz jarri eta denon eskura jartzea aurrerapausu haundia dela. Izan ere, bertan gainontzeko talde politikoen aurrean eta, batez ere, herritarren aurrean gure gain hartzen ditugun konpromezuak publiko egiten ditugulako. Datozen lau urteotako, beraz, gure ibilbide orria denon eskuera jarri dugu, eta denok, alderdi zein herritar, aukera izango dute berorren betetze maila neurtzeko aukera. Baita bere hiriko udalari kontuak eskatzeko parada ere.\nGobernu programak gure agintaldiaren egin behar nagusiak jaso, helburuak finkatu eta hiriaren anbizioak marrazten ditu. Segurasko, lau urte barru hiriak behar berriak izango ditu, eta egun pentsa ezin ditugun egitasmoak moldatu beharko dira. Horregatik, gaur aurkeztuko dugun gobernu programak egokitzapenak eskatuko ditu, herritarren beharrei so eginez, malgutasunez jokatuz eta ekintzailetza xede harturik.\nBaina sinistuta nago gaur guztion eskutan jarri dugun gobernu programa agintzeko estilo berri baten islada dela. Gardentasunean eta konpromezu publikoan oinarritutako agintzeko bide berri baten hasiera


Hurtado De Mendoza Dorrea\nIzena: Hurtado De Mendoza Dorrea\nMendea: XII, XVIII\nBeste Izenak: San Agustin Jauregia\nArabako Lautadan dago dorre-jauregi hau, mendebaldeko muturrean, muino batean. XII. mendeko dorrea da, eta jatorritik bertatik Hurtado de Mendozatarren jabego izan zen (Martiodako jaun-andreak izan ziren). Baina badirudi Martiodako jaun-andre horiek ez zutela denbora askorik igaro jauregi honetan bizitzen; itxuraz, kartzela gisa erabili zuten, eta hara eramaten zituzten familia horren agindupean zeuden jaurerrietako gaizkileak.\nXVIII. mendean hainbat areto erantsi zizkioten, eta dorrea bilduta bezala geratu zen bigarren solairuraino. Lan horiek dorreko jaunak gidatu zituen, Joaquin Maria Mendozak, Villa Fuerteko konde eta Miravalko markesa bera, eta horrekin Martioda ingurua eta dorrea bera biziberritu zituen.\nOinplano angeluzuzeneko eraikina da. Hormak manposteriaz eginak ditu (20 metro dira luze eta metro eta erdi zabal), eta harlandua du eskantzuetan. Beheko solairua eta beste lau solairu gehiago ditu, nahiz eta lehen solairua soilik erabiltzen zuten bizitzeko. Gaur egun antzinako bao gotiko batzuk soilik ikusten dira (hormaz estalita daude, geroztik egindako hainbat lanen ondorioz), eta zenbait saietera itsututako ere badira. Egun, leiho zabal angeluzuzenak ditu, harlanduzko markoarekin, baina horiek ere geroztik eginak dira, eraikina handitu ostean.\nDorrerako sarbidea ezkutuan dago; arku zorrotzeko bao bat da, dobelaz ongi hornitua. Teilatuaren hegalaren azpian -antzina almenek eusten zioten-, dorrearen lau izkinetan, lerroan jarritako saietera batzuk ikusten dira. Goiko solairu horri gaur egun ere antzematen zaio defentsarako eraikin baten zati izan zela. Jauregi honen aurrean harresitxo batek inguratutako eremu bat dago; eremu horretarako sarbide nagusia zirkuluerdiko arku handi bat da, eta horren gainean matakan baten arrastoak ageri dira.\nBere garaian, dorre honek babes erretena eta harresia izan zituen inguruan eta, esan daiteke, Erdi Aroko arkitekturan, Araban dagoen adibiderik adierazgarrienetakoa dela.


Aste honetako tailerretan 54 lagunek kontzienteki erabaki dute Ahobizi edo Belarriprest izatea - - Alea.eus\nAste honetako tailerretan 54 lagunek kontzienteki erabaki dute Ahobizi edo Belarriprest izatea\nLautadako Euskararen Komunitatea 2018-07-06 07:29\nBurgelun, Agurainen, Narbaizan, Etxabarri-Urtupiñan eta Zalduondon egindako 5 tailerretan herritarrek kontzienteki erabaki dute zein portaera eramango dute aurrera azaroaren 23tik abenduaren 3ra arte. Ahobizi eta Belarripresten arauak, funtzioak, nahiak, zailtasunak eta aukerak azaltzeaz gain, ezagunekin nola adostu, elkarrizketa elebidunetan trebatu gara.\nAste honetan Burgelun, Agurainen, Narbaizan, Etxabarri-Urtupiñan eta Zalduondon egindako 60 minutuko tailerretara hurbildu ziren 54 herritarrek kontzienteki erabaki zuten zein portaera eramango dute aurrera azaroaren 23tik abenduaren 3ra arte.\nAzkenenik, lehenengo hitzak euskaraz egitearen garrantzia azaldu genuen. 11 egun horietan, euskara, norberaren defektuzko hizkuntza izan behar da. Ezezagunekin, harreman berri bat eraikitzen dugun lehenengo hitzekin. Euskaraz hastea euskarazko atea irekitzen du eta betirako izan daiteke.\nTailerraren balorazio positiboa egin zuten. Pozik eta konfiantza gehiagorekin atera ziren tailerretik.\nHurrengo astean Eturan, Erentxun, Ilarduia eta Gereñun egingo ditugu.


Alarde Fundazioaren Adierazpena – Hondarribiko Alardea | Alarde de Hondarribia\nHedabideetan zabaldu den Guztion Alardea izeneko taldearen sorrera dela eta, Alarde Fundazioa Hondarribiak hurrengoa adierazi nahi du:\nAlarde Fundazioa Hondarribia entitate pribatua da, milaka lagunen (bazkideen) babesa duena, helburua Irailaren 8an Alardea antolatzea duena, gure arbasoengandik jaso dugun Ondare Kulturala babestuz eta errespetatuz.\nAlarde Fundazioak ez du inor kanpoan uzten eta ez du ekiditen Irailaren 8an modu desberdin batean beste edonolako ekitaldirik antola dezaten.\nEmakume eta gizonek ekitaldi desberdinak antolatzeko askatasuna bermatua dago eta Alarde Fundazioak hori errespetatzen du. Hori dela eta, guk antolatzen dugun Alardearekiko errespetua eskatzen dugu.\nAlarde Fundazioak ez ditu soilik pentsatzeko modu desberdinak errespetatzen; Alarde Fundazioak urte osoa darama aktiboki, Alardea ulertzeko dauden eta pentsamendu desberdina duten taldeen arteko elkarrizketa eman eta hau gerta dadin, elkarbizitza hobetzeko helburuarekin. Gogora dezagun prozesu honek, bat bateko etenaldi bat jasan zuela azken orduko ezezko baten ondorioz, gure artean etsipen handia sortuz.\nHala ere, egindako lan gogorrak bere saria izan zuen eta Irailaren 8an Hondarribiak Alarde egun zoragarri batez gozatu zuen. Publikoak, egondako probokazioei entzungor egin zien eta urtero bezala, Alarde Fundazioak Segurtasun Saileko Ebazpena irmoki bete zuen.\nEra berean, Alarde Fundazioa Hondarribiak ez du sekula topaketa proposamen bat ukatu, beti jaso izan ditu topaketa eskatu dituzten guztiak, nahiz eta iritzi guztiz kontrakoak izan. Horregatik, Guztion Alardea ere entzungo du.\nAlarde Fundazioa Hondarribiak, oso harro sentiarazten duen Alardea ospatu eta finantzatzeko duen egitekoa berretsi nahi du, Justizia Epaitegiek honen legalitatea eta legitimitatea bermatzen dutelarik, aurten 5400 parte-hartzaile baino gehiago izanik, baita kaleetako milaka eta milaka pertsonen babesa ere jaso duelarik.\nHondarribian, 2019ko urriaren 18an.


ULMA, First Lego League Euskadi-MONDRAGONen laguntzaile. Zientzia, teknologia eta berrikuntzako lehiaketa — Begira - Ulma aktualitatea\nULMA, First Lego League Euskadi-MONDRAGONen laguntzaile. Zientzia, teknologia eta berrikuntzako lehiaketa\nDatorren otsailaren 8an, FLL Euskadi lehiaketaren hiru kanporaketetako bat egingo da MUren Iturripeko Campusean eta Arrasateko kiroldegian.\nULMAk, First Lego Leagueren laguntzailea izateaz gain, Oñatiko bi ikastetxe hauetako bi talde gazte babesten ditu: Txantxiku ikastola eta Zuazola Larrañaga BHI.\nFLLk ikaskuntza bultzatzen du erronketan oinarrituta; denboraldi bakoitzean, erronka berri bat proposatzen zaie taldeei, zientzian eta teknologian dibertsioa eta emozioa aurkitzera gonbidatuta.\n2019-2020 edizioan, erronka da bizitzeko eta lan egiteko ingurune hobeak eraikitzea.\nLehiaketaren kategorian (10-16 urte), Talde bakoitzak honekin erantzun beharko dio erronkari:\nProiektu zientifikoa: taldeek, beren sormenaz baliatuz, irtenbide berritzaile bat diseinatu behar dute proposatutako gaiari lotutako benetako arazo baterako.\nRobotaren jolasa: Taldeek robotak diseinatu, eraiki eta programatu beharko dituzte LEGO MINDSTRORMS teknologia erabiliz, jokorako taula batean hainbat misio beren kabuz gainditzeko. Misio bakoitzak puntuazio jakin bat dauka eta helburua da puntu kopururik handiena lortzea 2 minutu 30 segundoan.\nFLL balioak: Taldeek proiektu zientifikoa eta robotaren jolasa garatzen dituzten bitartean FLL balioak sartzen dituzte (inklusioa, aurkikuntza, lehiaketa, errespetua eta talde lana). FLL programaren giltzarria dira eta mota bereko beste programa batzuetatik bereizten dutenak. Balio horiek hartzean, parte hartzaileek ikasten dute lagunarteko lehia eta elkarren arteko onura ez direla helburu desberdinak, eta besteenganako errespetua talde lanaren oinarria dela.


Zenbakia 28 29 30 31 31.5 32 32,5 33 33.5 34 34,5 35 35,5 36 37 37 1/3 37,5 38 38,5 38 2/3 39 39 1/3 39,5 40 40,5 41 41 1/3 41,5 42 42,5 43 43 1/3 43,5 44 44,5 45 46 46,5 45 1/3 Neurria XS S M L XL XXL XXXL 6 8 10 12 14 16 Bakarra Kolorea Urdina Txuria Urdin iluna Urdina Berdea Gorria Beltza Granatea Grisa Laranja Morea Txokolate Larrosa Kaki Fuksia Beixa Arrosa Lima Urdin turkesa Personalizazioa IZENAREKIN Ez Bai (+4,95 €)\n352 produktu aurkitu dira (0,031 seg.)\nEMAKUMEENTZAT GALTZAK (SONTRESS - 1051)\nEmakumeentzat praka antizelutikoak, supplex fibran eginak, kolore beltza ondo mantentzen duena, ta azkar lehortzen dena.\n48,95 € BEZ barne\nENTRENAMENDURAKO KAMISETA (PELOTADENDA)\nElastiko transpiragarria, entrenamendurako kamiseta egokia. Kolore berdea Pelotadenda logo txurian. Neurriak: S-M-L-XL-XXL\nHAURRENTZAT PILOTARI KAMISETA ASTORE ASPE\nPilotari kamiseta ASTORE ASPE haurrentzat (neurriak: 6-8-10-12-14-16) Ohial tekniko eta freskoa, era berean oso transpiragarria. Kolore: URDINA eta GORRIA. IZENA ipintzea aukeran: 4.95€ (Adierazi iezaguzu OHARREN atalean, eskariariaren bukaeran)\nALTUS (Esqui Montaña mod.) MOTXILA 27L\n27 litroko motxila ALTUS bizkarralde onarekin. Mendirako, eskolarako motxila. Hainbat kolore aukeran.\n69,90 € BEZ barne\nADIDAS ZAPATILAK (ADIPURE TR 360 Mod.)\nZapatila berezia, Adidas etxeak teknologi berriena erabili du. ESKEINTZA: 45€ (LEHEN:85.95€) - %50\nMikropanazko galtza erosoa. Poliesterra %100. Saietsetan bi poltsiko, kremailerarekin Gerrian goma eta lokarriz erregula daitekeena. Koloreak aukeran: BELTZA, URDINA, ta GRISA. Neurriak: S-M-L-XL-XXL-3XL\nEmakumeentzat sandalia larruzkoak COLUMBIA markakoak.\nEMAKUMEENTZAT OINETAKOAK MIZUNO EZRUN WOS\nEmakumeentzat oinetako eroso eta arinak Mizuno markakoak. ESKAINTZA!\nGIZONENTZAT ALKANDORA ASTORE ARIN\nASTORE alkandora, arin eta ohial freskoarekin egina. Mahuka motza eta poltsikoa aurrekaldean. ESKAINTZA: 39.90€ (LEHEN: 49.95€), AZKEN ALEAK!\n39,90 € BEZ barne\nHAURRENTZAT ASTORE (BEOTIBAR) KAMISETA EUSKAL PILOTA\nMahuka motzeko kamiseta ASTORE berria, Euskal Pilota. Gris iluna. Haur eta helduentzat. ESKAINTZA:-%30 AZKEN ALEAK!\nASTORE kamiseta haur eta helduentzat. EUSKAL PILOTA ko motiboekin serigrafiatuta. Kotoizkoa eta mahuka motza. Haurrak: 14, 16 neurriak aukeran. Helduak: S,L ESKAINTZA: -%50 AZKEN ALEAK!\nIzerditako txanoduna ASTORE. Kotoi organikoaz egina. Aurrekaldean poltsikua. Bi kolore aukeratzeko. Gorria eta gris iluna. ESKAINTZA! AZKEN ALEAK! -%20\n47,00 € BEZ barne\nGIZONENTZAT OINETAKOAK SKECHERS BOUNDER\nSKECHERS oinetako eroso eta arinak gizonentzat. Memory Foam plantila darama eta baina Air Cooled sistema darama. Oinetakoak era bat beltzak. Erraz jazteko, lokarririk gabe.\n« Aurrenak 1 2 3 4 5 ... 24 Hurrengoak »


Gel sachet Hondrogel erosi Valentzian\nGel sachet Hondrogel Valentzian\nBarruan 20 minutu Arduraduna zurekin harremanetan jarriko da laster aholkatzeko eta antolatu entrega, ordena berretsi\nBidalketa - Espainia. Ordenatzen bidez, web-orri ofiziala ordainketa gabe. Ordainketa jaso ondoren, partzelaren batetik courier edo postetxean.\nAzkar sortu zure eskaera egin behar da, gaur egun, horiek erosi nahi duten gel sachet Valentzian egungo deskontua erdi prezioa (39€).\nNola erosi Valentzian Hondrogel\nMesedez, kontuan izan! Kontuz imitazioak. Jatorrizko gel da 39€ eta ordena Espainian entrega hiria (Valencia) posible da bidez bakarrik web-orri ofiziala.\nFormularioa bete dezakezu ordena gel Valentzian web-orri ofiziala\nHasierako prezioa hondrogel 39€. Gaur egun, soilik 50% off DESKONTUA (baliozko herrialde osoan - Espainia). Web orrian utzi eskaera gure web orrian, zehaztuz izena eta harremanetarako zenbakia, gure Manager, deitu ahal izango Duzu laster. Ondoren ordenatzen Duzu! Entrega posta bidez edo mezulari 1-3 egun mail Valentzian. Zehatza prezioa bidaltzen partzelaren courier zure helbide desberdinak izan daitezke beste hiri batzuetan egiten da, aste baten barruan ordenatzen ondoren. Ordainketa bakarra jaso ondoren, bidalketa zure leku - Gordailu bat ez da beharrezkoa.\nHondrogel Bilbon Hondrogel en Palma de Mallorca\nArtrosia: zer da eta nola tratatzen da?\nArtrosia: zer da eta nola tratatzen da? Mota artrosia. Sintoma nagusiak, eta etapa lesio. Nola artrosia tratatzeko? Tratamendu metodoak folk erremedioak.\nNola tratatu gerrialdeko bizkarrezurreko osteokondrosia?\nLumbar bizkarrezurreko osteokondrosiaren garapenaren ezaugarriak, zeinuak eta sintomak. Gaixotasuna tratatzeko aukerak eta prebentzio neurriak.\nOrdena Hondrogel Valentzian % 50 bakoitza


Batzarra, gure gobernua, jatorrizko antolaketa | la gente rula\nBatzarra, gure gobernua, jatorrizko antolaketa\nPublicado en 2014/03/05 por lagenterula\nDenboraldi batez libururik gomendatu gabe izan ondoren, aurreko posten emozioak lasaitzeko asmoz, liburu pare bat komentatzeko une egokia litekeela iruditu zaigu. Eta gainera ez edozein liburu, gure azken bolada honetako lan ildoarekin zerikusi handia dutenak baizik, biak “batzar” kontzeptuaren ingurukoak.\nLehendabizikoak “BATZARRA, GURE GOBERNUA” izenburua du. Pablo Sastre Forest-ek idatzitakoa, eta Elkarrek iaz argitaratuta (100 orrialde, 11 €).\nLiburu hau, gure “Pasado y futuro de las Vecindades vitorianas” liburua bukatzear geundela ezagutu genuen, eta segituan liluratu gintuen. Horren adierazle ona da ikustea zenbait pasarte “eraman” genuen batetik bestera. Liburu honek azpimarratzeko gauza pila bat dauka, baina haien artean zerbait aukeratzekotan, egileak zentzuzko eta oinarrizko galdera eta erantzunak planteatzeko duen gaitasuna azpimarratuko genituzke.\nLiburuan bertan agertzen den laburpena hauxe da:\nErdi Aro lehenean, estaturik ez zela, euskaldunek batzarretan gobernatu zuten euren burua. Zer dela-eta onartu zuten, halako batean, erregearen buruzagitza? Azken garaietan, nola deuseztatu zituzten batzar haiek probintzietako eliteek?\nAntzinako herri-batzarretatik gaurko kontzeju ireki eta udaletara bidaia egitera gonbidatzen gaitu Pablo Sastrek. Estatuak eta kapitalistak elkarri eskua emanda dabiltzan garaian, gure tradizio politikoan bilatzen ditu herri-gobernuaren oinarriak.\nEstatuaren aldeko ahalegina eta batzarraren bidea kontrajarriz, “Euskal herrietako batzarra” proposatzera dator: batzar subiranoen herria.\n“Azkenean, nazio gisa biziko bagara, gobernu modu batek bilduko gaitu. Gobernu modu hori, estatu-egile izanen den, edo batzarretan onarrituko den, guri dagokigu erabakitzea.\nGaur aipatzen dugun bigarren liburuaren izenburuak badu antza komentatu berri dugunarekin: “BATZARRAK, JATORRIZKO ANTOLAKETA – Ekonomia soziala, lurraldetasuna eta parte hartzea”. Egilea, Patxi Azparren Olaizola, eta editorea Pedro Mari Olaeta. Hau ere iaz argitaratu zen, eta 8,30 euroan saltzen da (140 orrialde).\nPatxi Azparrenek, liburu honen egileak, 3 hamarkada inguru daramatza herri mugimenduetan buru belarri lanean, eta neurri handi batean, hark berak onartzen duen bezala, liburu hau horren fruitu zuzena da:\nHerri Mugimenduetan aritu garenok, sarritan intuitiboki eta aspalditik, Euskal Herrian zeuden “batzarrak” aldarrikatu izan ditugu antolaketa eredutzat.\nIntutitiboki diogu, gazteak ginela, lerro batzuk baino ez baikenituen ezagutzen, bai gure historiaz, bai zuzenbideaz. Halere, herriz herri mugitzen ginenean, gaztetxeak ezagutzen, intsumiso taldeal antolatzen, musika taldeak entzuten, festarik festa, bileraz bilera, talde feministekin harremanetan, ekintza ekologistetan parte hartzen, euskalgintzan… hainbat eta hainbat tokitan autoeraketa oso modu naturalean sortu ohi zela ikusi genuen.\nUrte asko pasa dira eta urte hauetan guztietan biziki maite izan ditugu eztabaida libreak, antolaketa horizontala, deszentralizazioa, autokritika, kreatibitatea… Askotan eraginkorrak izan gara, sarritan boluntaristegiak.\nUrteek aurrera egin ahala, giro politiko berriak bultzaturik, nolabait gure intuizio horiei forma sendoagoa eman behar geniela otu zitzaigun. Burutazio horren isla duzue honako saiakera txiki honetan, Euskal Herria bizitzen ari den birsorkuntza garai hauetarako lagungarri izan nahi duelarik.\nGaur egun Patxik herri mugimenduetan lanean jarraitzen du (eta gainera, datozen post batzuetan argituko dugunez, auzoetan batzarra eta komunitatea bultzatzen saiatzen), baina horri orain bere antropologia ikasketak ere gehitu dizkio. Bien aztarna argiak agertzen dira liburu honetan. Baina ez gara gehiago luzatuko liburuaren deskribapenean, zeren horretarako egokiago baitugu liburuaren inguruan sortutako bloga (http://batzarrak.wordpress.com/ ), non, gainera, aurkibidea eta 11. kapitulua eskuragarri ditugun.\nPost honen hasieran liburu hauek oso izenburu beretsua dutela komentatu dugu. Baina ez da liburu hauen arteko lotura bakarra, ezta gutxiago ere. Egileek badituzte amankomuneko ibilbide batzuk; esate baterako, biak gaur egun Auzolan Elkarteko partaideak direla. Eta hala izanda, jakina, amankomuneko bi liburuen aurkezpenak eginak dituzte. Horren adibidea honekin batera utzen dizuegun estekan topa dezakezuena, interesgarria bai liburuak irakurri baino lehen ikusteko, baita irakurri ondoren sakontzeko. Ea zuek ere gozatzen dituzuen.\nEsta entrada fue publicada en Uncategorized por lagenterula. Guarda el enlace permanente.\nUn pensamiento en “Batzarra, gure gobernua, jatorrizko antolaketa”\nPingback: Aipamena La Gente Rula Gasteizko blogean | Batzarrak jatorrizko antolaketa


Internet gero eta azkarrago\nGrafenoa. Material honi esker asko handitu ahal izango da Interneten abiadura.\nEgun Interneten dugun abiadura eta orain hamar urte zegoena ezin dira alderatu. Ordenagailuek, dispositiboek, kableek eta abarrek izan duten hobekuntzari esker gero eta informazio kopuru handiagoa atzitu edo transmititu dezakegu gero eta denbora tarte txikiagoan.\nHala ere, egungo tresnen optimizazioarekin abiadura hobetzeak bere muga izango du hemendik gutxira: hobekuntza teknologiko batek abiadura pixka bat handitzea baino ez du eragingo. Nola eman, bada, jauzi kualitatiboak Interneten abiaduran?\nIkerketa bat baino gehiago egiten ari bada ere, guk hemen baten aldeko apustua egingo dugu. Grafenoaren aldeko apustua, hain zuzen. Grafenoa 2004an aurkitu zuten Manchesterreko Unibertsitatean (Erresuma Batua), karbono atomo geruza bakar batez osatutako materiala sortu zutenean. Orduz geroztik izugarri ugaritu dira beraren aplikazioak. Oraingoan, Interneten abiadura ehun halako bihurtzeko bidean jarriko gaitu.


hitzaldia | Zubimusu ikastola\nMaider Etxeberria psikologoak doluari buruzko hitzaldia egingo du\nMaider Etxeberria psikologoak hitzaldia egingo du urtarrilaren 20an, osteguna, 17:30ean, Villabonako Subijana etxean. Dolua izango hizpide. Jarraitu irakurtzen.\nIrakurri gehiago Maider Etxeberria psikologoak doluari buruzko hitzaldia egingo du -i buruz\nJose Luis Sukiak hitzaldia egingo du Villabonan, hezkuntza lege berriaren inguruan\nHezkuntza sistema propio baterako oinarriak jasotzen dituen “Bihar” endekalogoa aurkeztuko du Ikastolen Elkarteko zuzendariak urtarrilaren 13an Subijana Etxean. Jarraitu irakurtzen\nIrakurri gehiago Jose Luis Sukiak hitzaldia egingo du Villabonan, hezkuntza lege berriaren inguruan-i buruz\nIrakurri gehiago Estitxu Fernandezen saioa urtarrilaren 18an-i buruz\nIrakurri gehiago Javier Bahón adituak hitzaldia egingo du astelehenean Zubimusuk antolatuta-i buruz\nIrakurri gehiago Estitxu Fernandezen saioa urriaren 5ean-i buruz


Bolant goiza, Luzaiden — dantzan.eus\nHemen zaude: Hasiera › Komunitatea › Aritz Ibañez Lusarreta › Bolant goiza, Luzaiden\nBolant goiza, Luzaiden\nLuzaideko Bolantak Arnegin bisitan\nBigarren aldia nuen aurtengoa Luzaideko Bolant-egunean eta aurrekoarekin alderatuz, euririk ez zuen ari behintzat. Eguerdi parteko dantzak karrikan ikusiko genituen beraz! Goiz joan ginen, goizean-goizeko puska biltza ez galtzeko asmoz. Hala ere, Luzaideko gasolindegira heltzerako, Ziganteak, Gorriak, Bolantak eta Makilariak dantzan ari ziren jadanik, Arnegirako bidean. Autoarekin aurreratu eta ahal bezala aparkaturik, Arnegiko pilota plazan sartu ginen dantzarien atzetik. Iguruan, gu bezalako zenbait goiztiar eta despistatutako erromesen bat. Eta guztion artean Gorriak sigi-sagan sos eske. Kunplitu genuen.\nMakilariek hartu zuten plaza lehenbizi eta haien abilidadeak erakutsi ondotik, dantzari guztiek Hegi eman zuten borobil handia osatuz. Ondoko bentan Euskaldunak eta Sorginak dantzatu eta egindako izerditxoaren truke pastak eta edariak hartu zituzten bertan. Giro berezia zegoen ostatuan: berdin euskara, gaztelera edo frantsesa, Ricard-a edo moskatela, bolantak edo ikusle kuxkuxeroak (space invader-en bat ere bai!).\nBertatik taldea bitan banandu eta batzuk Arnegiko bentetara abiatu ziren eta besteak Pekotxetako auzora. Aurreko aldi hartan bentetan izanak ginen, Makilariak Carrefour barnean dantzan ikusteak duen berezitasunarekin, eta beraz, honakoan, Pekotxetan geratzea erabaki genuen. Arnegin zehar itzulitxoa egin eta errekaren beste aldeko auzora abiatu zen konpartsa. Hango dantza saioa, oraindik intimoagoa; ikusle baino dantzari gehiago dantzan. Euskaldunak-Sorginak, jauzi pare bat eta makilari-dantza egin eta Luzaidarrak azken trago bat hartzen utzi genituen. Eguerdi jo hurren ziren eta Luzaidera igo beharra zegoen plazako dantzak toki egokian ikusi ahal izateko.\nBai to eta no! Herrira heldu eta aparkaleku bat ere ez. Luzaide Orreagaruntz pasa eta kilometro bateko paseoa egin behar izan genuen bueltan. Eta nola ez, plaza mukuru betea ordurako! Azken momentuko amarrua baliatuta, lehen lerroan kokatu ginen, umeekin batera, zolu (hotzaren) gainean eserita.\nHangoa ere ederra izan zen. Martxarekin 100 dantzaritik gorak plaza bete zuten kolorez, zintez eta zintzarriz. Geroxeago, neskek plaza utzi eta mutilek (eta gizonek) dantzatu zituzten jauziak: Muxikoak, Hegi, Ostalerra, Azkaindarrak, Antxoriz... Irudi gordin samarra tokatu zitzaigun orduan parean: mutilak plazaren erdia harturik jauzika dantzan, eta neskatiko gazteak plaza bazterrean, urratsak erdi ezkutuan, leunki, kasik lotsaz markatuz, ikusleen artean. Mugimendua badabil Luzaide aldean ere eta ikusiko ote ditugu gutxi barru neskak Bolantez jantzita?\nPoztekoa izan zen ordea Luzaidar gazteek haien dantzenganako duten lotura eta gogoa. Futbola eta bere ingurukoak gazte askoren ipar-horratz diren garai honetan, esaterako Luzaideko makilari gaztetxoek erakutsi zuten konzentrazio, harrotasun, eta zorroztasuna ikustea gozagarri hutsa izan zen!\nOhi duten gisan, arropak aldatu eta zenbait bikotek Kontra-dantzak dantzatu zituzten gero. Horrekin akabera eman zioten goizeko saioari, oraindik ere baten batek fandangoa eta arin-arina dantzatu bazuen ere, dagoeneko ikuskizunetik kanpo. Arratsaldeko saioa ikusterik ez genuen izan, ziztu bizian atera baikinen Barkoxeruntz, Maskaraden arratsaldeko emanaldia ikustera. Bolant-eguna Bolant-goiza izan zen, beraz, guretako. Badugu beste batean itzultzeko aitzakia!\nLuzaide: Bolantak 2015 euskaldunak, sorginak eta makilariak (Bideoa)\nLuzaide: Bolant eguna 2015 (Argazkiak)


hautagaiak • ZUZEU\nUPNren legegintzaldi polemikoena amaitzear da eta itxura guztien arabera aldaketa gertu da Nafarroan. Aurreko hauteskundeen ostean, Roberto Jiménezek zuzentzen zuen PSNren konplizitatearekin lortu zu...\nPatxi Lopez: Zalantzazko etorkizuna duen hautagaia\nIñigo Urkullu: EAJrentzako boterea berreskuratzeko saiakera\nMikel Gomez politologoa eta marketing politikoko ikaslea da (@MikelG037). Bere blogean (El Altavoz Político) datozen EAEko hauteskundeetako lau lehendakarigaien analisia egin du, AMIA metodoan oinarr...\nEAJk lehendakarigaia behar du. Behin alderdiko karguak banatuta, erkidegoko buru izateko hautagaia aukeratu behar dute. Informazio guztien arabera, Iñigo Urkullu izango da jeltzaleen apustua. Erabaki...\nBukatu da aurtengo Korrika, arrakasta handiz bukatu ere! Gure herri, hiri eta errepideetan euskara maitatu, ikasi eta erabiltzen duen euskalakari-uholdea aritu da. Euskalakari hauei gu...\nVicente Ferrer fundazioa kokatu dute komunikabide zenbaitek faboritoen zerrendako punta-puntan. El Mundok dakarrenez, baina Liu Xiaobo izan daiteke aukera handiak izan ditzakeen beste bat. Liuk azken ...\nNgugi wa Thiong’o 1938an Kenyan jaio zen. Nobelak, saioak, antzerkia, kazetaritza lanak idatzi izan ditu. Idazle lanaz gainera, militante sozio-politiko ezaguna da. Leedseko (Ingalaterra) Unibe...


1813ko gertakariak oroituko dituzte Donostiako Piratek txupinazo egunean - GARA\nUDATE | donostiako aste nagusia\n1813ko gertakariak oroituko dituzte Donostiako Piratek txupinazo egunean\nParte-hartzea sustatzera bideratutako egitarau alternatibo eta herrikoia prestatu dute Donostiako Piratek. Iaz sortutako Eskifaia Gazte Kofradiari, Pirata Bihurrien Kofradia gehituko zaiola iragarri zuten atzo egindako aurkezpenean. Aurtengo Aste Nagusirako pentsatuta dutenaren zertzeladak besterik argitu ez bazituzten ere, txupinazoa desberdina eta hunkigarria izango dela aipatu zuten. Ezkilak eta Mattik 1813ko donostiarrei utziko diete protagonismoa.\n«Parte hartuz, donostiarron sareak josi» da Donostiako Piratek abuztuaren 10etik 18ra ospatuko den Aste Nagusirako hautatutako leloa. Duela hamaika urte hasi zuten jai herrikoien aldeko borroka, eta beraiek antolatutako ekintzek arrakasta handia dutela ikusirik, herritarren parte-hartzea indartzea dute xede berria. Horregatik otu zitzaien kofradien ideia, piratak gustu eta interesen arabera banatuz, bakoitzak egitarau propioa osatu dezan. Horrela jaio zen Eskifaia Gazte Kofradia, atzetik laster aurkeztuko duten Pirata Bihurrien Kofradia etorri zen, eta jada badago beste hirugarren bat lanean. Guztien helburua jaietan barnealdetik parte hartzea izango da.\nLankidetzan egingo dute txupinazorako prestatuko duten ekitaldi berezia ere. Aurten aliatuek Donostia suntsitu zutenetik berrehun urte betetzen direnez, 1813. urtera bidaiatuko dute Piratak. Donostia Sutan elkartearekin batera, kalejira bat prestatu dute Zuloaga plazatik hasita. Jarraian portura abiatuko dira Piratak eta garaiko arropak eramango dituzten donostiarrak, eta La Flamenka gunera iristean, orduan bai, Ezkila Kapitaina eta bere lagun Matti iritsiko dira, jaiei hasiera emango dien txupinazoa botatzeko.\nKofradia bakoitzak bere egitaraua osatu beharko duenez, ekitaldi ugari daude piraten kolektiboaren baitan, eta atzo ezin izan zituzten denak aipatu, baina ospakizunik garrantzitsuenen berri eman zuten. Abordatzea abuztuaren 12an izango da, astelehenean (aurretik izena eman behar da, abordaia@gmail.com helbidean), eta Kuadrillen Eguna 16an, ostiralean. Haurrek primeran pasatuko dute osteguneko Abordatze Txikian (piratabihurri@gmail.com), baita larunbateko surf ikastaroan ere bai. Asteazkenean adin guztientzako jolasak izango dira (eskifaiakofradia@gmail.com), eta 11ko iganderako Urgullera erromeria prestatuko dute familiek elkarrekin gozatu dezaten.\nAsteartean, hilaren 13an, berriz, hiriburu guztietako gazteak iritsiko dira jaien arteko sareak sortzeko bidean abian jarritako Kale Jira dinamikan parte hartzera. Azken egunean, abuztuaren 18an, Irrikitaldia ospatuko dute arazoez barre egiteko.


Ernest Hemingwayk idatzi zuenaren arabera, Auritz eta Aurizberri "Pirinioetako lurralderik basati-basatienean ..." daude, Donejakue bideak zeharkatzen duen leku eder eta liluragarrian.\nBi kale-herriak Donejakue bidearen epelean jaio ziren Europatik Pirinioetan barna zetozen erromesei zerbitzu emateko. Beren ibilian, milaka istorio utzi zituzten, lurralde hauek izan zuten iragan distiratsuaren osagarri.\nHorrela, erromatarren legioek bazter hauek zeharkatu zituzten Hispaniako kanpainak egiteko eta baskoiek Karlomagno garaitu zuten VIII. mendean.\nAuriztik hegoaldera abiatuta, bideak Aurizberriraino eramanen gaitu. Azken hori ere nafar Pirinioetako herri interesgarria da bere hiri egituragatik. Horrela, etxeak ederrak dira eta gehienak karrika nagusiari begira daude. Bitartean, erromesak Santiagorantz doaz tipi-tapa, tantaka-tantaka, etenik gabe.\nHango hirigintza-egituran, etxe ederrak daude kale nagusi bati begira; erromesak iragaten dira etengabe kale horretatik, Santiagorako bidean.\nErrege Teobaldo II.ak sortu zuen 1269an eta, mugakide duen herria bezala, frantsesek erraustu zuten XVII. mendean. Bere arte ondareari dagokionez, San Bartolome eliza nabarmenduko dugu, 1961ean eraikia. Zehazki, urregintzako pieza interesgarriak ditu, esaterako, elizako gurutzea, errenazimenduko estiloari jarriki egina.\nEz galdu inguru honetako gastronomia goxoa dastatzeko aukera. Bazter hauek famatuak dira amuarrainagatik eta ziza eta onddoetarako dagoen tradizioagatik. Zalantzarik gabe, guztien artean onddo beltza da jendearen onddorik gogokoena. Aukera izanen duzu inguruko jatetxeetan ziza nahaskiekin batera dastatzeko, udazkeneko hilabeteetan.\nWifi gunea: en la biblioteca pública (948 76 01 23).\nHerriko festak el 24 de agosto, en honor a San Bartolomé.